text:
Ginjo hkaimu gahtong muhtam zuphpong Bekyin ko hpo hpong sai
中央农村工作会议在京召开
时间:2015-01-30 20:05:54 来源:德宏团结报
Ginjo hkaimu gahtong muhtam zuphpong shata 12 nhtoi 22 ya shani ko nna 23 ya shani du Bekyin ko hpo hpong lai wa sai. Zuphpong hta sungchyung ai hte dinghkung mu madu Si Gyin Hpyin matut manoi hko tsun ai ahkyak mungga atsam hpe galo shatup sa wa ai hte rau, pati a nambat 18 lang zuphpong gaba hte ningdo 18 nambat 3 lang, nambat 4 lang hkumra zuphpong hte ginjo sutgan muhtam zuphpong atsam hpe chyamra hkra galo shatup hkrat wa na hku nga nna, 2014 ning na hkaimu gahtong muhtam lam hpe ginchyum yu rai nhtom, gram galai hpan shalat nnan ko shamyet nang nna prat dep hkaimu lam htu sit sa wa na ahkyak ladat hpaji ni jom dup ginrat yu rai nna, htaning na hte ya htom hpang aten laman do mi na hkai mu lam hte hkaimu gahtong muhtam lam hpe chyamra hkra no hparan dat rai ma ai.
Zuphpong hta madun shapro ai, daining shaning hpang wa ai ko nna rai wa yang, ginjo pati rapdo, mungdan magam rapdo ko nna dingman ai hte woion sa wa ai gata hta, pati ting hte mungdan ting na jom shakut shaja sa wa ai majo, naimam lu shu la shadang "Matut manoi 11 ning jat" lu hkra shabyin lu sai hte maren, hkaimu masha ni a ja gumhpro tam jat lam hta mung “Matut manoi 11 ning lawan” hkra re shabyin lu sai hte maren, hkaimu gahtong na shawa masha ni a nga sat nga sa lam gram shatsup lam hta akyu yi-ngam grai gaba hkra shajat la lu, hkaimu gahtong na gram galai mu htu sit jat lawan, hkaimu gahtong na hpong shingra nguipyo zimra re majo, mungdan ting na muhtam lam magup hta madi shado lom re hte rau, n-gun atsam mung no jat ya rai nga ai.
Zuphpong ko 《Miwa mung suthpom pati ginjo mungdan magam rapdo ko nna sungchyung ai hte hkaimu gahtong na prat dep hkaimu gram sharai htu sit jat lawan hkrat wa na hte seng ai myit lu lam (Laika nrip)》 hpe dup ginrat yu ma ai. Miwa mung suthpom pati ginjo mung masa rung rapdo salang, mungdan magam rapdo hkringmang daju ningtau Wang Yang zuphpong aju jum ai hta n-ga zuphpong ginchyum mungga no hko tsun u ai. Mungdan gram galai rapdo, hpungtang hpaji rung, sutgan gonhkang rung, hka-hkong hka-la gon lajang rung, hkaimu gon rung, Miwa mung mungchying sha gumhpro dum, mungdan hpun maling gon rung, mungdan magam rapdo matsan shatong mu htam dap re hkan na madung lit hkam masha ni zuphpong ko hpaji no tsun jo hkat rai ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


c: text/html

text:
Ginsa ana hte seng ai hpaji ni num la yong maja ra ai lam
Ginsa ana hte seng ai hpaji ni num la yong maja ra ai lam
时间:2010-08-21 00:00:00 来源:德宏团结报
(Shata 8 nhtoi 18 ya na do)
6. Dingyang kan machyi nna myit bai npyo. Lama kan dingyang machyi nna myit bai npyo la re kumla go, sinpai ginsa na a kumla lo re.Hpa majo nga yang, laksan hpaji usa ni tsun shapro ai, myit npyo ai go sinapai ginsa ana hte seng nga ai.
7. Puba la. Mayu e tsun ga nga yang, dingyang puba ai na ai ni go, ginsa ana laja wa ai kumla langai re.Ginsa ana lu nna puba ai hte mayu na puba a nbung ai lam go, mayu na puba go hkringsa la jang mai sai, bai ginsa ana lu nna puba ai go hkring sa ai hpang e raitim nmai nga ai.8. Jahkru ai n sim. Matu nmu ai dingyang bat 3-4 daram jahkru jang go,tsirung sa yu ra sai. sinwop ginsa ana shing nrai mayu ginsa ana a kumla re nhten.
9. Lusha mayu yak. Aten na na lusha mayu yak re ni go, mayu ginsa ana, lusha lam ginsa ana hte shatkan ginsa ana a kumla re nhten, X jak hte sinda sa dem jep yu shing nrai shatkan sa dem yu rai ra ai.
10. Shan hpyi nsam lai wa. Shan hpyi ko agajong sha bong lapu wa shing nrai nsam rong wa,dai hta n-ga grai dan wa rai jang, shan hpyi ginsa ana a kumla re nhten, tsirung de sa jep yu ra ai. Sak gaji gaba n nga ai, shan hpyi ko agajong sha sai pru shing nrai hpyi ko wa rai jang,tsirung de sa jep yu na.
11. Sai pru. Maidang ko shakrui tu ai ko nna lai ai go, pu ginsa ana a kumla re nhten, tsirung de sa jep yu ra ai.
12. N-gup lai wa. Malut lu re ni go tinang a n-gup shinglet hkan apro re nsam tekpak kap wa re hpe maja ra ai, lama kap sa nga jang go n-gup ginsa ana mahkoi rai sai.
13. Lusha rin mani lam n gaja. La ni (Grau nna go dingla ni), hte num ni (Hkum li ai ni ko nna lai ai) aten na na matu nmu ai lusha rin mani n gaja re ni go, lusha lam ginsa ana, mayu ginsa ana, shat kan ginsa na a machyi kumla re nhten, maja ra sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga

robotstxt: allowed

filter: keep


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Hkainu nhpun ndo mat na ladat
2012-11-02Hkainu nhpun ndo mat na ladat
Hkainu n hpun gadong mat ai lam myu masum nga ai: Nhpun gadong, npot gadong ai hte nhpun do mat Do gadong mat ai kahpang: 1 Lami mi wa ai ten hta hka namhpun nau dat dinglai ai Ga shadon lami mi wa ten hka hte namhpun nau grung dinglai j
-
Masha hkum hkrang na “Gai mahkong dum”
2012-11-02Masha hkum hkrang na “Gai mahkong dum”
Masha hkum hkrang gata 99% a lahta de na gai go nrut nra gata hta rong shajang nga ai, nrut nra go masha hkum hkrang gata gaba dik ai Gai mahkong dum re Nrut nra sai nu go gai rong ai sainu myu mi hte byin tai wa ai re, dai ko amyu bo 4 ng
-
Sandu si hte udi gangau
2012-10-29Sandu si hte udi gangau
Lang ngau: Sandu si gatsing, udi hkum 3 1 Hka-wan ko udi bo bang, jum bang nna gayau shara na 2 Di ko sau gangau jahkut nna udi gangau jahkut sho la na 2 Sau hkut ai hte adep mani ai shanam loi bang nna manam pyo bat hkra gangau ai hp
-
Hkaimu gahtong hta gayau jak shap sha...
2012-10-29Hkaimu gahtong hta gayau jak shap sha...
Hkaimu masha Yin Hkyin Ju go maning gumhpro lap mun 1 daram hte pyilat ga gayau jak langai mari la nna, shap shapro sha nga u ai, shing rai dai shaning gumhpro lap mun 2 lu tam la kau nu ai Ya yang hkaimu gahtong hta nta galo ai shaloi, py
-
Masha ni yong chye ai—Gai jat la ai ahkyak lam go jashon la ai re.
2012-10-29Masha ni yong chye ai—Gai jat la ai ahkyak lam go jashon la ai re.
Dai majo, gai jashon la shadang shatso la na go ahkyak gaba nan rai nga ai Pozhai simai, makru, salau, kyaube(茭白) re simai ni hta go, gai loi lo rong ai rai tim, zhauson mung lo lo rong shajang nga ai, mayu na hku majoi shadu sha yang,
-
Nsen n bung wa ai mung ana masa shadan ai ga re
2012-10-29Nsen n bung wa ai mung ana masa shadan ai ga re
1 Ngoi nsen Nta du sat machyi wa ai hpang, nsen amyu myu chye shapro wa nga ai, nsen brep nna gaji nyem, shing nrai ngoi nsen sho ai kya nna galu, shing nrai ja nna gadun, shing nrai bau brep nsen zon nga re ni Ana laja wa ai hte mala la
-
Gai jashon la ai hte seng ai lam 7
2012-10-29Gai jashon la ai hte seng ai lam 7
Ndai ko du yang laika hkap hti nga ai masha lo malo ni go gai a ahkyak lam hpe chye la sai hte maren, gai jashon la bang wa na masai, raitim gai jashon la ngu ai go Lo ai lam sha n rai, grau ahkyak ai go Gaja lam she no rai nga ai, dai go m
-
Nampan sama galo dut yang sut su lawan ai
2012-10-29Nampan sama galo dut yang sut su lawan ai
Nampan majing hpe sama galo la ai go nam hkan tu ai nampan, hpun lap, palamla, hka ningsen hte kaga shingtai singko ni hpe jahkro shakap la ai nampan re Shi go nampan hpun lap ni amyi na hkrang hte nsam ni ro re majo, myu masha ni hte jong
-
Nlung gasup yang mung gumhpro mu tam ai
2012-10-29Nlung gasup yang mung gumhpro mu tam ai
Yinnan mungdo gaba Yenshan ginwang gahtong langai na Chin Go Yu go mayu e amyu magup re nlung hkrai hta gahkyin u ai Maning a shong shaning na ginhtong ta hta, shi myu ga na nampan dut seng hku lai wa ai shaloi, masha ni ahkrang go dusat z
-
Dinghpring nna sut su wa
2012-10-29Dinghpring nna sut su wa
Masum ning a shong e salang Chin wa go bungli gata mat nna nohpu hpro galo dut u ai Nohpu hpro hpaga gaji tim, lachyum grai sung ai she rai nga ai Nohpu hpro dut seng n kau hta go, atu shalom, joi jang n du ai hku dut sha ma ai, shi bai r
-
Bo nu chye shamot jang ja gumhpro lu tam ai
2012-10-29Bo nu chye shamot jang ja gumhpro lu tam ai
Jong dat ten hte laban kru ya, laban shani du shagu, gat mare hta gumra leng langai lung lung yu yu rai gawam gahkrang hkom nga ai, dai go hpa re ta? Oh, dai go Wang Lau Han a pyo chyai gumra leng gahkrang hkom ai she rai da nu ai Wang Lau
-
Gumhpro sum ai hpaga galo yang mung amyat tam ai
2012-10-29Gumhpro sum ai hpaga galo yang mung amyat tam ai
Hkainu hkai sha ai shara mi hta, mangai ta du jang, nta shagu htinggo shagu ta hte hkainu sharun, hpun tong hte adup sharun, htolakyi hte rin sharun re ladat hte lam shakang ton sai hkainu waro sharun la nna, grai nan n manu nga ai Hkaimu
-
Myit ningnan galai la nna gumhpro tam
2012-10-29Myit ningnan galai la nna gumhpro tam
a hte, laika ka masha shi laika hta hkaimu masha hte seng ai mau hpa mu langai mu hti hkrup ai, tsun ai go Yinnan mungdo gaba Kong-nan ginwang Ba-pau gat mare na hkaimu masha langai maichyan maku udi dut sha nna gumhpro tam ai nga ai lam ra
-
Lasi hke 500 hte u 50 lu yo gaba ai
2012-10-29Lasi hke 500 hte u 50 lu yo gaba ai
Lasi hke 500 hpe hka hpunlum hte tisng shabom la ai hpang shadung ntsin rin mani la nna, hka zhenhke 40~45 lu bang ai yam gaba hta, dai lasi ntsin ru bang nna, ntsin zhenhke 10 bang jat nna gayau shara ai htom, wa sai gatsing zhenhke 2~2 5
-
Yinam ta hta ningtuk htok lo dik ai sha hpa myu 10
2012-10-29Yinam ta hta ningtuk htok lo dik ai sha hpa myu 10
1 Lap tsit simai: Namlap tsit simai lo malong go hkup ai jahkai rai nna, sha bang dat ai malu masha ko na hkri rai jahkai hpe gayau kau nna, masha hkum hkrang gata na ntsin hpe loi wa hkup nga shangun lu sai, ndai go sai ko na ningtuk rai
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jan lau ana htang maja ladat
如何治疗中暑
时间:2014-08-29 00:00:00 来源:德宏团结报
Gahtet la ai yinam ta hta, shara shagu jan nau ja nna, atsom n sadi jang jan lau wa chye ai. Mayu e, jan lau jang lawu de na masa pru wa chye nga ai: Kro galau, bo sin, bo machyi, n sa sa yak, masin gahprap, hkum hkye wa re. Lama jan lau ana pru wa jang go lagyi pyo ai shara hkan hkring sa la ra ai, jan lau na-du jang go, tsi rung de gan sa tsi ra ai. Rai yang ganing rai nna jan ana koi yan na rai?
1. Ntsin lo lu Jan lau ana htang na hpaji ladat langai go, ntsin lo lo lu na rai nga ai. Ntsin lo lo lu yang, masha hkum hkrang a matu akyu grai rong ai. Jan ja gahtet ai shaloi, ntsin lo lo lu yang hkum hkrang gata na ntsin gan jahpring la lu nga ai. Shing nrai ntsin gahtet ko jum loi bang yang mai ai, shing rai yang hkum hkrang de gai re arai ni hpe lu jat jahpring la ai hte rau, jan lau ana lung lu htang maja nga ai.
2. Shang lawang re palong hpun Gahtet la ai yinam ta hta, shang lawang re palong hpun ton yang hkum hkrang gata na gahtet nsa mong hkoi mat loi ai hte rau, salat hkoi mat na mung loi nga ai, shing rai nna jan lau ana lu htang maja sai.
3. Namlap simai namsi namso lo sha danbeji jat jashon la rai ra ai Namlap simai hte namsi, ga shadon mahkri sum, gyinshau, saga si ni go, jan lau ana htang maja lu nga ai. Dai hte rau gahtet ai yinam ta hta go, danbe ji grung grung jat jashon la ra nga ai, anga, udi, lasi jahkai ni lo lo mai sha ai.
4. Jan lau ana tsi hkyem ton ra ai Shinggan pru hkom ai shaloi, madu a sumbu nhpye hta gahtet shakop ai tsi ni hkyem gun ra ai, ga shadon honshangjin hkyishui payuk si, shidi shui re, bo sun wa jang gan chya dat yang, jan lau ana lu htang maja sai.
5. Grung grung yup yang jan lau ana htang maja lu ai Jan ja la jang, masha go n-gun grai yom wa chye ai, shing rai jang pu, jan lau rai wa ai. Dai majo hkru hkru yup nna, bonu gaba hte gaga ahkrang ni hpe atsom hkring sa la shangun ra ai, shing rai jang she shani tup azet atsang rai nna, jan lau ana htang maja lu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nga sat nga sa hpaji
生活常识
时间:2014-08-29 00:00:00 来源:德宏团结报
Wa htu tsi hte sau arut shatsai
Palong hkan jak sau shakap kau jang, jak sau kap ai shara hta wa htu tsi achya ton nna, hkying hkum 1 a hpang e wa htu tsi anut jahkrat kau nhtom, hka madit la ai san seng hpa jet hte arut gashin jang, sau tsai mat lu sai.
N-gu jahku hte bu hpun palong gashin
1. Maza mat sai bu hpun palong hpe n-gu jahku ko manit 10 tsing la nna, sa-bya hte bai gashin nhtom, jahtum e hka san hte bai gashin jasan la na, ndai zon di gashin la ai bu hpun palong go grai san tsai lu nga ai, grau nna go long hpro go grau hpro tsom sai.
2. Mayu e lang nga ai hpajet hta, lama namsi ntsin hkra mat jang, abat amyu mi nga nna manam wa ai hta n-ga, no ja mat chye nga ai, shing rai jang hpajet hpe n-gu jahku ko manit 10 tsing kau jang, ahpro asan sha bai rat mat lu sai.
3. Nsam htoi mat ai palong hpe n-gu jahku ko 2~3 ya mai tsing ai, bai nna shani shagu n-gu jahku galai kau ra ai. Jahtum e hka san hte bai gashin jasan kau jang rai sai, shing rai yang htoi mat ai palong go ningnan ro bai rai sai.
Jahkru ai tsi ladat
Sinwop bum, nsa lam hpye machyi ai masha ni, lama yup na shong ko namman n-gup mi lu la nna, hpang jahpot rot wa ai hte n-gup mi bai lu yang, dai shani jko nna jahkru ai zim wa lu sai.
Ma gasha hpe tsi jo na ladat
Tsi jo ai shaloi tsi pye hpe ahkyep ahkap di ga la nhtom, ntsin marun lu ndum ko bang nna, chyangai ma a n-gup ko dagro jo jang, tsi hkyep ni mung ndum shamyi ko kan de lu bang la lu sai.
Amyan shadu
Amyan shadu ai shaloi, namsu loi bang yang, amyan ko na hkup bat shaprai kau lu ai hta n-ga, amyan mung loi hpro tsom sai.
Ninngsing jahkoi
Ata ko lama ningsing manam mat jang go, sa-bya hte shong gashin kau nna, ata ko wa htu tsi loi chya nna, chyahkring mi hkring jang hka san hte gashin kau yang, ningsing manam bat hkoi mat lu sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Num ni malut lu ai hkrit hpa lam 6
女人吸烟有6种危害
时间:2014-08-29 00:00:00 来源:德宏团结报
1. Malut lu yang gashu gasha ni kung zen lam jahten shabya ya ai
Ma hkum num ni malut lu yang kan gata na ma bonu kung let wa na hte hkum hkrang kung gaba wa na lam hpe grai wa hkye hkra ya chye nga ai, ma gasha ni jong lung na shong ko n kung n let rai nna, jong lung ai hpang go laika hti ai hte ganan son atsam mung malut n lu ai num a gasha ni hpe n dep nga ai, hkum hkrang galu lam hta mung ganu malut n lu ai ma ni hta n tso nga malu ai.
2. Myi man n tsom ai
Malut lu ai num ni go malut n lu ai ni hte shadon yang ginsa jan, hpyi ganyung, hpyi nsam mut rai nga ai. Grau nna go myi jut hte n-gup n-gai hku hpyi grau kyip ganyung kam nga ai.
3. Chyu nau n lu pru ai
Malut lu jang chyu ntsin abyi shapro ai yom mat chye nga ai, malut ko na nikutin go sai ko hkan nna chyu ntsin ko hkan shang wa chye nga ai. Lani mi hta malut dinghkat 10~20 lu ai num ni a chyu ntsin kungkyin 1 hta malut ko na nikutin hauhke 0.4~0.5 lu tam shapro nga ai. Ndai go ma gasha a hkum hkrang hkam ja lam hpe mana maka wa hkye hkra ya nga ai.
4. Jungfung ana lu loi ai
Shani shagu malit dinghkat 1~4 lu ai num ni jungfung ana lu shadang go malut n lu ai num hta htam 1 jan nga ai. Dinghkat 5 lu ai ni go htam 5 jan nga ai.
5. Malut lu ai num ni chyu pru lam ginsa ana byin shadang go malut n lu ai num hta 40% tso nga ai, majat du ginsa ana lu shadang go malut n lu ai num ni hta htam 14 tso jan nga ai, mayat tsip ginsa ana lu shadang go htam 28 tso jan nga ai.
6. Aizi ana lu loi ai
Madung go ana htang hkrang jahten shabya kau ya chye nga ai. Malut lu yang ningsin hku, bajat du hte ana htang hkrang ni hpe chyinghkyik hkra ya nna, ana htang n-gun shagrit shanyem kau ya chye nga ai. Dai majo bung ai lakung lama gata hta, malut luai ni aizi ana grau byin loi nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ginsa ana hte seng ai hpaji ni ganing re masha a hkum e hkri hpa lo rong a ta
Ginsa ana hte seng ai hpaji ni ganing re masha a hkum e hkri hpa lo rong a ta
时间:2010-08-19 00:00:00 来源:德宏团结报
1. Shana yup ze ze ai ni Shana yup tung hkying 1 a hpang n yup ai ni go, hkum na dingsa ningnan gahti galai ai shaloi kro gata na abyi pru wa ai rai marai hta Mui (酶) lo wa rong nang wa nhtom, hkum hta hkri hpa lo wa shangun, nong e yup ze ze ai ni go gaungui nna machyi wa chye nna, ana lu ginjang go tsa malut lu ai ni hta grau lo nga ai. Dai majo, shana hkying 12 a shong e yup yang gaja ai, lama yup ze ze raitim, bat mi hta lana mi ko nna nmai dinglai ai! Yup ze ze ai shaloi shan jahkai hkum sha, Htanson(碳酸) lu hpa lo lu yang, hpang jahpot nau puba ai n na ai hta n-ga, hkum hkrang hta jahten shaza hkra ai lam mung loi shagrit kau lu ai.
2. Shana e lusha hte sha re ni Shana hkying 8 a hpang e rai marai hte sha ai hpe go shana shat sha ngu ai re. Shana ko rai marai hte sha ai ni go puba loi, yup nkam rot, sin e jahten shaza hkra wa ai, hpa majo nga yang yup ai shaloi, masha a hkum na hkrang rai ni shamu shamot ai lam nau n nga, hkringsa nga rai nga ai, ndai ten hta lusha ni masha a pu gata ko hkri wa, tsu wa nna, ningtuk ganu rong wa, hkum hkrang jahten hkra wa ai.
3. Manap shat n sha ai ni Lani mi shat da 3 sha ra ai. Dai hta grau ahkyak ai go manap shat re. Dai rai yang, masha lo malo ni go manap shat n sha ma ai, jahpot mi ro kan gaman rai nga jang, n-gun n rong, hkum ko hkri hpa lo wa, aten na na rai jang ana amyu myu byin wa rai chye ai.
4. Lusha n hkum tsup Shamu shamot ai lam nlo, shani tup tup mu htam gok ko hkrai dung nga re ni go, lusha hpe mung loi ai hku sha sha nga ma ai, ga shadon muk, fangbyenmyen re alutsu lusha ni sha gajang nna, hkyi chyat chyat, pukan n-gun yom wa rai nna, sha ai lusha ni go ningtuk hkrai tai mat, hkum gata e hkri hpa lo wa, machyi ana amyu myu mung byin hpang wa sai.
Ginsa ana go masha lo malo hpe hkrit gajong shangun nga ai, rai yang yong nlot lu ai nrai nga ai. Ameriga “Datnu tsi hpaji sara gaba” nga ai hkringdat ko nna ni ndai lapran hta Ameriga ginsa ana sumru dap ni ginchyum shapro ai“Num la nmyit madom dik ai ginsa ana kumla”hta shawa masha yong hpe ginsa ana chye ra ai lam tsun sha- dum ai. Sumru laika langai hta shadan ai, ginsa ana nnan byin wa ai shaloi tsi lajang kau yang mai shadang 70%-95% du nga ai.
Kumla ndai ni hta la ni sadi maja ra ai lam go:
1. La hkingrai(Ja ku) lai wa Ja ku ginsa ana byin ra ai asak aten go 20—39 ning laman hta re. Ameriga ginsa ana sumru dap ni myit lu ai, la ni tinang a ja ku hpe tinang hkrai nong e jep yu yang gaja ai, ja ku bum wa shing nrai gaji gyin wa, gata de bong lapau wa, di- hkrat machyi wa ai lam yi nga ai kun, lama gata ko bolung gumdin mi rong ai zon nga nna dihkrat machyi jang go, tsi rung de lawan sa jep yu ra sai, hpa majo nga yang, ndai go ja ku ginsa ana byin wa ai kumla nan rai nga ai.
2. Jit hte seng ai lam Sak gaba wa ai hte maren, la ni go jit hte seng ai manghkang lo wa nga ai, jit hkring sa ji mayu, jit hti hti, shing nrai jit ntsai hkro. Lama grau na-du wa rai jang go, hkanggong ginsa ana mahkoi re kun sadi maja ra sai. Tsi rung de sa jep yu ra ai.
Num ni sadi maja ra ai lam:
1. Kan chyabung Num lo malo ni go kan chyabung ai hpe hpa zon n non nga ma ai. Raiyang, ndai go mayat tsip ginsa ana a kumla mahkoi re. Htenzin myu among tsi rung na tsi sara gaba Lu Gyin Hten tsun ai, ding yang kan chyabung nna, dihkrat machyi, shatkan n pyo, lu sha mayu bang yak shing nrai hkru loi re kumla bat gade du ding yang byin nga rai sa nga jang go, mayat tsip ginsa ana a machyi kumla rai sai.
2. Matu nmu ai sai pru Num hking byin ai shaloi na hte nam sa ai shaloi na sai pru ai hpe go num lo malo ni hpa zon n non nga ma ai. Raiyang kumla ndai ni go num ni a ginsa ana amyu myu a kumla chye re. Ga shadon pu jat gata na sapsanap ginsa ana go, 3/4 re num ni kumla ndai rong ai htom jep yu jang ginsa ana re hpe jep shapro lu ai. Bai nam sa yang asai hte pru ai ni go pu ginsa ana kumla re.
Num la yong maja ra ai lam:
1. Chyu ko bong lapau wa Chyu ginsa ana go num ni ko sha byin ai nre, la ni ko mung byin chye ai. Num ni lama tinang a chyu na shan hkye wa, bong lapau wa rai jang go, grai sadi maja ra sai. Grau nna go chyu ahpyi lam machyit aron wa rai nna, aten na na nmai hkro rai jang, tsi rung de lawan sa jep yu ra sai. Seng ang ai tsi sara gaba ni tsun ai, chyu jo nu num ni ko nna lai ai, chyu si htun shang mat re hta n-ga, rai marai jahku ni lui pru wa re ni mung maja ra ai. La ni hpe tsun ga nga jang, lama chyu na shan hpyi ni ganyung wa, chyu si htun mat shing nrai chyu si gaji gaba ahkrang ni lai wa, hkye bum wa re lam go chyu hpye wa, chyu ginsa ana byin wa ai kumla ni re. Chyu bong lapau ai lam mayu e go n machyi tim, ding yang gaba wa ai.
2. Machyi Ameriga ginsa ana sumru dap ni tsun ai. Sak gaba wa ai hte rau, hkum tsu machyi ai lam mung laja wa chye ai. Rai yang, hkum na shara mi ko sha matu n mu ai bat mi a lahta de dingyang machyi sa nga jang go, tsi rung de sa jep yu ra ai. Hpa majo nga yang matu nmu ai hte machyi ai go ginsa ana lo re. Ga shadon, aten na na kan machyi ai go pu gaba ginsa ana a kumla re, sinda machyi ai go sinwop ginsa ana mahkoi re, nra tsu machyi ai go ginsa ana htot gayin bra wa ai kumla re. Sinpai ginsa ana go kan lahta do de, ga shadon shadai mayan shing nrai hkra maga hpam machyi magra machyi, loi hkring nna machyi wa wa, ding yang machyi, laja lana rai jang go nshang do de machyi wa rai ai.
3. Linba gye(淋巴结) lai wa Gahpa npu shing nrai du ko hkinnang nu wa jang, nmai yu gaji ai. Lama hkinnang nu ai shata mi jan rai wa jang go, chyu ginsa ana shing nrai bonu ginsa ana kumla ma- hkoi re.
4. Gahtet Gahtet ai ngu ai go mayu e ali awo, sinwop ana, shing nrai kaga bum hpye ana ni e byin wa ai re. Dai rai yang, matu nmu ai gahtet wa re ni go grai hkrit maja ra ai. Hpa majo nga yang, ginsa ana hkum ting bra wa na shaloi mahta dik ai kumla go gahtet wa chye ai. Linba ginsa ana, sai hpro ginsa ana re ni go gahtet wa re kumla nga ai.Tsi rung ko, CT jak hte sinda dem yu yang lu jep shapro ai.
5. Hkum namnak matu nmu ai yom wa Lama shata mi na laman hta hpa machyi ai mung n na, n-gup mung mu raitim, lasi lamun rai wa nna hkum namnak 10% yom mat rai jang, tsi rung de sa jep yu ra ai. Bai hkum namnak yom lawan nna, n-gup nmu, nong e kan mase, hkyi chyat chyat re ni go nong e mu ga dik ai sinwop ginsa ana, shat kan ginsa ana, sade ginsa ana hte pu gaba ginsa ana a kumla re. (No matut hti ga)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nga wahku hte nga lai lam jahtuk na lam
Nga wahku hte nga lai lam jahtuk na lam
时间:2010-08-12 00:00:00 来源:德宏团结报
Nga wahku hte nga lai lam chye jahtuk jang she akyu lu jashon nga ai. Nadap gaji ko go dai nga wahku hte lai lam langai sha htu tim mai ai. Bum maron hkan na hkauna ko nga wahku htu yang lachyum n rong ai, nga lai lam loi sung, loi gaba hkra htu jang nga wahku kaga n htu ra sai.
Nga wahku hte lai lam jahtuk ai hkrang masa 3:
(1) Nadap langai mi ko wahku lo lo htu, nga wahku, nga lai lam gashi gashai di htu ra ai.
Hkrang sumla
Lamu ga man go mu 4~8 re. Nakong hte mita 1 daram tsan ai ko htu gawan nhtom, nadap gata ko mita 25 gang jang dingdung hku hka-la htu ton, mita 20 du jang nda bai htu ton rai nhtom, sung, pa de go limi 50 daram du ra ai, dingdung hku hte nda hku htu ai hka-la wa hkrum hkat ai shara ko nga wahku htu nhtom, jigyin mita 1.0~1.5, sung de mita 0.8~1.0. Nga wahku nadap na lamu ga man 4%~8% ang ai.
(2) Nadap langai nga wahku langai, nga wahku hpe nadap gagang ko galo na.
Nambat mali sumla
Nga wahku hpe nadap gaang ko galo ton ai kumla madun sumla
Nga lai lam dam de 0.4~1.0, sung de mita 0.3~0.8. Nga wahku sung de 1.0~2.5, lamu ga man nadap na 4%~8%, nga wahku nakong dam de 0.2, tso de mita 0.2.
(3) Nadap langai nga wahku langai, nga wahku hpe najut de galo ton na.
Najut de nga wahku galo ton ai kumla madun sumla
Lahta na sumla go nadap langai ko nga wahku langai, nga wahku hpe najut de galo ton ai kumla madun sumla re. Nga lai lam dam de mita 0.25, sung de 0.30~0.4. Nga wahku sung de mita 1.0~1.5, lamu ga man go nadap ko na 4%~8%. Nga wahku nakong dam de mita 0.2, tso de mita 0.15~0.20.
(4) Nadap langai nga nong langai, nga nong hpe najut de galo na.
Nga nong hpe najut de galo ton ai kumla madun sumla
Nga lai lam dam de mita 0.25, sung de mita 0.30~0.40. Nga nong gade gaba hkra galo na go nga masa ko hkan ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sau shagrit ai lu sha myu 6
6种降血脂食物
时间:2014-08-01 00:00:00 来源:德宏团结报
1. Manap shat hta yenme hkaulan hpa wan mi.
Jahpot shanang yenme hkaulan hpa hkawan gasha mi sha nna, labanbat 8 shayan jang, “N-gaja ai tan-guchun” ba- byin shadang 10% lu shagrit kau nna, “Gaja ai tan-gu chun” shatso dat sai. Yenme hkaulan hpa go pu kan hta tan-gu- chun hte sau jashon la na hpe ningdip kau ya lu nga ai.
2. Lasi hka-wan do mi sha.
Shani shingtung shagu lasi jahkai hkawan do sha yang, laban bat 8 laman hta “N-gaja ai tan-guchun” babyin shadang 20% shagrit kau lu sai.
3. Shana shat hta hparo hkyep masum.
Shani shagu hparo hkyep 3 sha yang, laban bat 8 shayan sha jang “N-gaja ai tan-gu chun” babyin shadang 10% shagrit kau sai. Dai hta n-ga gatsing chyahkut sha tim mai ai.
4. Lani mi gauhkye chyen mi sha.
Gauhkye hpe gatsing sha yang gaja ai nau shadu jahkut kau jang tan-gu chun shagirt n-gun grau n rong mat ai.
5. Kanlan yu sau sha.
Kanlan yu sau go salum sai lam hkrang hpe makop ya lu ai.
6. Lani mi ningshung makok si la- ngai sha.
Ningshung makok si hta kokyau ngu ai arai grai rong a, dai go tan-guchun shagrit ai akyu rong nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Shi hkrai byin gai
2014-06-12天然钙
Ya yang, gat ya hta Shi hkrai byin tai ai gai re nga nna jahpro dut sha at nga ai, Shi hkrai byin tai ai gai go ganing re rai nga ai kun yu yu ga Arai ndai ni lo malong go sumhpya gai, beyinshi hte nrut nra ni hta sho la ai gai hpe ngu ai
-
Sai tso ana tsi na hpa myu 10
2014-06-12治疗高血压策略10
(1) Kongkang hpa: Pot lom ai kongkang hke 120, n-gu ja hke 250 Kongkang hpe ta layung daram galu nna gashin mot, n-gu gashin jasan Kongkang, n-gu hpe ndi ko bang nna, ntsin ramdo bang nhtom, wan ja hte shadu shaprut ai hpang wan sharam nn
-
Ginsa ana htang n-gun ja ai namsi myu 18
2014-06-12抗癌水果蔬菜前18强排行榜
Malu masha lu sha n jo jang ginsa ana byin tai wa chye ai, raiyang malu masha lu sha htuk jang mung ginsa ana htang maja lu ai Lawu de ginsa ana htang maja lu lai namsi myu 18 hpe shachyan dan na Mago si Mago si go hkun hkro madit, gahtet
-
Nga sat nga sa hpaji
2014-06-12生活常识
Langai Namlap simai hpe ganing di ton yang gaja a ta: 1 Apu lom, ginlang sha ai simai, ga shadon hkrang hpro gasha, chyinghkrang, lusun, gaubong ni hpe go dingdung hku ton yang mai ai, simai ndai bo go shu la ai hpang, dingyang galu gaba,
-
Hka lo lu yang hkumhkrang hkamja wa ai
2014-06-12多喝水对身体有好处
Ningshung lado de shang wa ai hte rau, nbung nsa ko na hka mye rai mat nna hkun hkro mat wa sai, rai jang masha hkum hkrang na hka mat mat nhtom, hkum hkrang hta hka na-du ai hku yom mat wa sai Nang go ndai zon re masa hpe hpyi hkun hkro a
-
Sak gaba masha ni gashung hkrit jang kamu panglai makrat sha na
2014-06-12海带可驱寒
Sak gaba masha ni go ningsa ningnan gahti galai, sai gahkrang ai lanyan mat re majo, grai gashung ra la nga ai, grau nna go, ningshung ta du jang, lago lata lagyi la ai na ma ai, ningshung ta hta alum sha rai nna lai mayu jang go, hkum hkra
-
Saga si tsi mai tai ai
2014-06-12苦瓜可入药
Tam sok ai Saga si go simai gaja myu mi rai nga ai, Yitausu gaja ngu ai amying mung gun nga u ai Saga si hta lu sha dat n-gun grung ai, danbeji, wuisinsu C, htanshuihuahowu, hulobusu, zhenwuisu, ankyison, lin, hpri, nhprang rai amyu shagu
-
Gai jat jashon la ai hta wuisinsu D ra ai
2014-06-12补钙,缺不了维生素D
Mahtang wuisinsu D go gai jashon la shadang shatso dat lu ai hta n-ga, gai, lin a ningsa ningnan gahti galai lam mung no jahkrak dat lu nna, manu hpa ai hte rau, myu shagu re tsi gai hta wuisinsu D jat bang jang gai jashon la ai hpe shadut
-
Htap htuk ai hte wuisinsu D jashon la na
2014-06-12合理补充维生素D
Jan kra Jan kra ai go loi dik ai wuisinsu Di jashon la ladat re Malu masha ko nna jashon la Jan grung grung n lu kra ai masa hta go, malu masha ko nna wuisinsu D jashon la mai sai Sha tin yi nga, hkatsu gaji, warat nga, usin, bainam sin,
-
Gaubong a gaja ai lam 7
2014-06-12吃葱有7大好处
1 La ni a mayat n-gun shaja ya Gaubong a gaja lam tsun ga nga jang, la ni a mayat n-gun shaja ya ai lam hpe n tsun nlot rai nga ai Myu shagu gaubong ko na wuisinsu go masha hkum hkrang ga- sheng rai hpe man man rai abyi shapro dat shangun
-
Shat n kam sha jang wuisinsu D nang na hpe htang maja ra ai
2014-06-12留神食欲——防中毒
Wuisinsu D nang ai lam ningnan do dan leng pru wa ai shaloi go, shat n kam sha, grau nna go sha hpe n yu ra, myit gajo galam nga, hkrap shara, atsam n rong re rai nga ai Salat hto, madon mayu, madon, kan mase kan chyat rai wa nna, gaungui
-
U kan hkye ana tsi shamai ai tsi
2014-06-12那些药物可治鸡白痢
Funanzohtung(呋喃唑铜) Ana byin nga ai shaloi 0 04% re shadon shadang hku nna ushat ko gayau bang shing nrai lu ai hka hta tsi 0 01%~0 02% jat bang nhtom, u ni hpe jo na, aten 5~7 ya jo yang mai ai, u shat ko 0 02% gayau bang jo nna, an
-
Chyinghkrang lahkong lo sha yang gaja lam 7 nga ai
2014-06-12包心菜的七大好处
Chyinghkrang lahkong go lu sha dat n-gun hpring ai hta lai nna, ana tsi shamai ai akyu mung no rong nga ai Lawu de chyinghkrang lahkong sha yang na gaja ai lam 7 shachyen dan na 1 Chyinghkrang lahkong hta wuisinsu lo lo rong ai Chyinghkr
-
Wuisinsu D n nang na matu——Htang maja ai grau ahkyak ai
2014-06-12维生素D中毒——防重于治
1 Wuisinsu D atsom sadi nna lang ra ai 2 Nang jang wuisinsu D tsi sha ai jahkring kau ra ai, dai hta n-ga gai nau n rong ai malu masha ni sha ai hte rau, jan mai bun na hpe mung koi gam ra ai 3 Nang ai na-du ai ni go, tsi sara ni matsu
-
Lasi hkye hte hpum shagrit na
2014-06-12红豆可以减肥
Lasi hkye hta wuisinsu B1, B2, danbeji hte nhprang rai lo lo rong nna, sai jahpring, jit jen, bum jasip, salum n-gun jat ya re akyu rong ai Lo lo sha yang lago bum ana htang maja tsi shamai, hpum shagrit ai akyu rong ai Shi ko rong ai shi
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ganing ria nna hkam hkam ja ja rai yinam ta lai na
怎样过夏
时间:2014-08-26 00:00:00 来源:德宏团结报
Yinam ta du jang, mang hkang amyu myu pru wa sai: Gahtet nna shat n kam shadu ai nga yang, shinggan hkan gachyi gachyo mari sha masu nna shalai. Salat pru hkrit ai majo, shamu shamot mung n kam mat sai. Shana nau gahtet nna yup tung yu hka du hkra gasup chyai la nna she yup rai chye nga ai. Laksan ninghkring ni tsun ai, shat n kam galo, salat pru hkrit, yup ze ze re go, yu yang amu gaji sha re rai tim, hkum hkrang hkam ja na matu a matu akyu n nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Htingra lado hta wan maja na hpaji
春季防火方法
时间:2014-06-30 00:00:00 来源:德宏团结报
Htingra lado hta go gahtet gatsi shadang lai shai lawan, nbung gaba ahpot wa, hkun hkro, masha shamu shamot ai lam lo rai nna, wan tsin-yam mu pru loi rai nga ai.
Nta dinghku e wan htang maja
Nta dinghku gata e wan tsin-yam mu pru ai npot nhpang go, shadu lu shadu sha ai lam hta wan lang, dat hking rai lang ai shaloi sadi n du, shing n rai wan hkru chyi wa ai bo arai ni ton ai n htap htuk re majo re.
Nta dinghku hta wan htang maja ai shaloi sadi ra ai lam 7
1. Ku e yup galeng nga nna malut hkum lu, malut do hte wan hkret ni majoi n gabai ton na. Ma gasha ni hpe wan n mai gasup ai lam dingyang sharin shaga na.
2. Tsa chyaru, maisau, hka- lap sumpan re hkru chyi loi na zon re rai marai ni wan hte tsan gang ai ko ton na.
3. Nta dinghku na dat hking rai ni hpe atsom sadi nna lang na, wan dat la hpo hking ni mung gaja ai lata mari na, shinggan pru ai shaloi wandat ni yong la kau da na.
4. Bu hpun palong gaba shara ai shaloi chyenan n mai hkap madat, dinghku mu gaga n galo na.
Nhprang nsa, nra ni lang ai shaloi, shinggan de n mai pru mat wa ai, lang ma ai hte magap chyip di la kau da shing n rai sat kau da na, ma gaji ni hpe nsa pung ni majoi n shamot shangun na.
5. Nta dinghku gata na hkru chyi loi ai arai ni atsom gon gaja na, shawa lai lam hpe htep sha jahkrang na.
6. Wan ga hking rai ni hpe lup, gamyet, kum shingdang kau re lam n mai galo ai. Nta dinghku ko wan sat hking rai ni mari ton nna, hko ai hku chye lang ra ai.
7. Nta dinghku ko damya htang re hking rai ni bang ton ai rai yang, hprong pru wa na lam ni galo san ton ra ai.
2. Dat hking hkan wan htang maja
Dat hking rai hkan wan hkru wa ai n pot go:
(1). Dat hking rai hten di mat:Wan sumri hten mat nna, wan hkru chyi wa rai nhtom, gaga arung arai ni ko bai hkru kap wa.
(2). Wan n-gun ja shalai mat:Rau sha hpo lang ai dat a n-gun ni wunli shadang ko jan lai mat nna, wan sumri ni gahtet wa jang wan hkru chyi wa chye ai.
(3). Dat gayun: Dat gayun jang mung wan chye hkru chyi wa ai.
4. Wan sumri matut ai n ngang nna, wan hkru chyi wa ai.Jong ko go jongma ni nga shanu lo ai shara re majo, wan htang maja na lam n mai myit shanu ai.
Tsun shadum ai lam: Wan tsin-yam hkrum jang, hkyehkrang ladat lawan la shapro ra ai:
1.Wan ni lawan gang la kau.
2. Ga yun, zaibru, Siluhuahtan (四氯化碳) shing nrai 1211wan sat jak hte wan sat kau na. Hka hte n mai sat ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shiga masa景颇新闻
Sumla shiga
图片新闻
Shaning shagu na pyo dik ai shaning ningnan poi (Gonyan poi) du wa nington e, Mangshi bu ga hta, laksan ga...
-
Kung Gyin Jin Myen mung manam dap ht...
2014-12-21龚敬政会见缅甸酒店与旅游部部长吴特昂
Ndai go shada kumhpa jo hkat ai re Shata 11 nhtoi 18 ya shani, mungdo pati rapdo mu madu tau, mungdo u
-
Sishan ni mam nnan sha poi galo ma ai
2014-12-21西山乡举行举行新米节
Nlung nnan lalo nga ai Shata 11 nhtoi 14 ya shani, Mangshi Si shan ginwangdo na Jinghpo wunpong amyu shar
-
Sumla shiga
2014-12-21图片新闻
2014 ning ningdo 10 Miwa mung Hkunmyin Asha Dan mungkan hkaimu dam madun zuphpong shata 11 nhtoi 15 ya shan
-
Anhte mungdo shiga muhtam masha bongba...
2014-12-21我州新闻工作者协会与缅北记者协会座谈
Shata 11 nhtoi 17 ya shani, anhte mungdo ni so shaga ai majo, Myen mung dingdung maga shi laika ka masha
-
Ho Ru Li Yinkyang Lengho lawu tsang ...
2014-12-21何汝利调研盈江梁河基础党建工作时要求 巩固...
Ndai go Ho Ru Li lawu tsang pati go maden mu lam sa jep dup madun hkom ai re Shata 11 nhtoi 12 ya k
-
Sumla shiga
2014-12-21图片新闻
2014 ning Sakhkung mungdo hkaimu masha bolung gasup shingjong poi go, shata 11 pro 10 ya ko nna nhtoi 13 y
-
Shuili myu mungchying sha gasa zuphpong gaba dinggrin salang rapdo ni
2014-12-21贯彻四中全会精神 全面推进依法治国
Shuili myu mungchying sha gasa zuphpong gaba dinggrin salang rapdo ni shata 11 pro 3 ya shani laksan zuphpon
-
Sumla shiga
2014-12-21图片新闻
Mungdo pati rapdo mu madu tau Ho Ru Li shata 11 nhtoi 11 ya ko nna nhtoi 12 ya shani du, Yinkyang ginwan
-
Be Chin Leng Shuili hpaga yumga chyam...
2014-12-21白成亮调研瑞丽试验区建设时强调 把“使用权...
Mungdo gaba mung masa bongban rapdo dinggrin lit hkam tingnyang up tau Be Chin Leng shata 11 nhtoi 11 ya k
-
Li Hke Hkyang hte Myen mung gumsan m...
2014-12-21李克强同缅甸总统吴登盛举行会谈时强调 全面...
Wu Dub Shin Li Hke Hkyang hpe hkap tau nga ai Mungdan magam rapdo hkringmang daju Li Hke Hkrang nhtoi 14
-
Nambat langai lang jinghpo nhtu hkyen...
2014-12-01瑞丽举办长刀文化培训
Jong yu poi shara Jinghpo amyu nhtu hkyen hpaji sharins chyam hkrat wa na matu, Shuili myu jinghpo amyu
-
Lengho ni nam tsi hkai ai hta yi-ngam nsi pru sai
2014-12-01梁河县种植果树见成效
Lengho ginwang ni ndai lapran hta namtsi hkai ai lam hta yi-ngam galo gaba sa wa ma ai majo, sutgan ja gu
-
Sumla shiga
2014-12-01图片新闻
Shat 11 pro 11 ya shani, mungdo ramma hpung rapdo, Shuli hpaga yumga chyam shara gonhkang rapdo ginhkyom mu
-
Wang Gyin Hkyang Lengho ko bu hkom k...
2014-12-01王俊强调研梁河旅游文化产业时强调 准确定位...
Ndai go Aluolo kunghpan laili shamu shamot shara ko sa jep dup hkom nga ma ai re Shata 11 nhtoi 11 ya
-
Ginjo pyada rung ni anhte mungdo ko sa du gawan ma ai
2014-12-01公安部专项督导组来我州检查
Mungdo up tau, mungdo shawa makop rung rung up Ma Wun hkan shingnan jep lom hkom u ai Shata 11 pro 10


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Ningshung lado hta sadi sahka ra ai lam 6
2015-02-10冬季应注意的6个方面
1 Aten shatang hte hkrak rai lusha sha ra ai, majoi n mai hte lu hte sha ai 2 Ningshung ta nbung ns
-
Go-nyen laman lusha jahtuk sha na hpaji
2015-02-10春节期间要注意的饮食
Shawa masha ni a kun dinghku lani hte lani sut su nga pyo wa ai hte rau, malu masha mung grung wa gajang
-
Jit dui ana lu ai ni ningshung ta e lago shalum la ra ai
2015-02-10糖尿病患者冬季要时常用温水泡脚
Ten lado galai wa jang, gumgai dingla ni a hkamja lam hpe wa-hkye hkra nga ai Jit dui ana lu ai masha n
-
Ningshung ta hta awo ganing di htang maja na re ta?
2015-02-10冬季如何预防感冒
Awo htang maja lam tsun wa jang, grau madung ai go hkron kap chye ai awo hpe htang maja na lam rai nga
-
Si shum hpe majoi n mai sha ai
2015-02-05味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Hkatsu pu sho ladat
2015-02-05虾
Hkatsu go masha lo malo sha ra ai sha hpa re, ningshung ta hta sha yang grai mu ai Rai yang, hkatsu hku
-
N-gup manam jahkoi ai sha hpa myu 6
2015-01-30预防口臭的6种方法
Ningshung ta hta abat manam ai malu masha ni sha ai nga yang, n-gup hku manam ai nsa sa shapro dat nna,
-
Malu masha hte num ana htang maja
2015-02-03预防妇科疾病的食疗方法
Num ana go myu lo, tsi yak rai nna shayi num ni hpe grai shayak nga ai, tsi shamai na rai yang tsi sha
-
Ma hkamja lam chyinghkyik ai manghkang gaba 7
2015-01-30影响孩子健康的7种问题
1 Ganu gawa ko hkan ai Mayu na hku tsun ga nga jang, lama ganu gawa lahkong maga hpa ana ahkya n lu,
-
Namsu hte lago tsing yang ai gaja lam 5
2015-01-30醋泡脚有益处
1 Hkum hkrang shakung shakat Namtsi hta tsun ai, lago go masha hkumhkrang npot re, tut nong e namsu hte
-
Bum ga na Jinghpo ri da hte htongka shaman hpong
2015-01-30山区举办织锦培训
Shata 12 nhoi 19 ya shani ko nna 23 ya shani, Mungdo makam masham gonhkang dap ni sa nga ai Yo gya gahto
-
Sumla shiga
2015-01-30图片新闻
Shata 12 nhtoi 26 ya jahpot masha sat zangmu manghkang byin ai hpang, mungdo gaba pati rapdo hte mungdo gab
-
Mangshi Jahpang ko zangmu gaba langai byin lai wa sai
2015-01-30州市 公安机关快速侦破“12.26”案件
Shata 12 nhtoi 26 ya jahpot 7 manit 41 hta, Mangshi pyada dap 110 hpareng ginju de shawa masha ni shana d
-
Hulou sha ladat 6
2015-01-30胡萝卜的6种吃法
1 Pozhai simai hte hulobu hkrang- hki a tsi n-gun Shani shagu hulobu hkranghkyi hte pozhai simai loi sha
-
Tsi tai ai simai myu 9
2015-01-30可治病的9种蔬菜
1 Hpyelan=Shat kan mai tsi Hpyelan go yu yang tsom ai hta n-ga, wuisinsu lo lo rong nna, shat kan hte


text:
Naisam a akyu
红薯的益处
时间:2015-02-10 16:25:26 来源:德宏团结报
Naisam go namta grung, masha hkum ko ra gadon ai namta lo malo rong nna, lusha gaja langai rai nga ai, grau nna go ningshung lado hta pu kan nau n gaja ai ni sha yang gaja nga ai.
1. Ningshung lado e, lago lata lagyi ai nu num ni go, sai yom nna byin ai re. Bai naisam sha yang go sai jat wa nna, hkum ntai ai ni sha yang gaja nga ai.
2. Sinpai shatkan n gaja ai ni go, naisam hpe n-gu hte ahpa hpa sha yang mai ai.
3. Chyu ko ana rong ai ni, naisam hpe gashin shatsom kau nhtom tok mani jahku shup la rai, hkaulan shingmun hte gayau la nna, machyi ai ko arut chya ton nhtom, hkro mat ai hpang bai galai chya chya di yang, ana bum machyi ai jasim kau lu ai.
4. Chyu nau n rong ai nu num ni sha yang, chyu lo wa ai.
5. Hpum shagrit. Naisam go Hkyenwui(纤维) lo nna, masha hpum wa na lam shagrit ya lu ai.
6. Naisam go ana htang n-gun rong nna, nong e awo wo ai ni sha yang gaja ai.
7. Num la sade n-gun yom ai ni sha yang mai ai. Bai nu num ni jit lo, num hking n hkamja re lam ni mung tsi lu ai.
8. Sinwop n gaja nna, nong e jahkru re ni sha yang mung mai ai.
9. Sai htang shayom ya ai akyu rong nna, jit dui ana rong ai ni lo sha yang mai ai.
10. Sai lam ko sau gatin rong wa na htang maja lu ai hta n-ga, sailam gaba ja wa na mung maja kau lu ai majo, sailam hkamja wa shangun lu ai.
11. Sai sau tso ai masha ni go,lani mi naisam 2 sha yang, sai sau ni sailam shakum ko gating rong wa na htang maja kau nna, sailam ana ok wa na matu htang maja lu ai.
Naisam hpe go gabo, shadu, ju gakang, gangau sha mai nga ai, raitim galang ta nau n mai hte sha ai, grau nna go gatsing nau n mai sha ai, gatsing sha yang kan chyabung wa, masin gahtet machyi wa, ga-e wa, kro hkri wa re kumla byin wa ai. Naisam sha ai shaloi hkrang hkyi simai ni hte rau sha yang kan chyabung ai mai lu ai. Dai rai yang, hkainu hte rau n mai sha ai.(Sok gale ai Nhkum Bok)


text:
Machyi n na ai ginsa ana kumla 7 hpe sadi ra ai
没有疼痛的7种癌症
时间:2014-06-30 00:00:00 来源:德宏团结报
N machyi ai sai jit ji Sai jit ji nna kan go bai n machyi re go sade ginsa ana, jit bong ginsa ana byin wa ai nnan do na kumla re. Lama kan htumpa machyi nna sai jit ji re go jit lam ko nlung rong ai majo rai chye ai. Shingrai, maren sha sai jit ji ai ana raitim, laja ai hte n laja ai lam n bung ai majo, kan htumpa machyi n machyi ko hpaga nga ai.
N machyi ai sha chyu ko lapau wa Chyu ko lapau rong wa nhtom, machyi ai go n na, ta hte masop yu yang go gumdin gumhkak nga nna, shawoi na hte shai nga ai, ndai zon re kumla go chyu ginsa ana byin wa ai re.
Lahprang hku sai pru nna machyi ai go n na Hpomi gumgai ni, lama agajong sha lahprang hku sai pru nna machyi ai go n na re kumla pru jang, pujat mahka shing nrai pujat ginsa ana byin wa ai re.
Machyi ai n na ai nyep ko sai lom Bo, mayu hte ladi machyi ai kumla n nga ai raitim, anyep ko sai lom shing nrai sai tong lom pru wa, ndai zon re kumla go ladi ginsa ana byin wa ai mahkoi rai sai.
Hkum shan ni machyi ai n na ai mazut matsat rai wa Lo malong go myiman hte ata hkan, shan hpyi ni gumdin nna machyit marut rai, nkau hkan go ara rai, nkau hkan go lapau rot wa, ntsa lam hku nsam mut htoi shing nrai chyang mang re ahpyi lam mi kap nga ai, raitim machyi ai go n na ai, ndai go shan hpyi ginsa ana byin wa ai kumla re.
Hkinnang nu wa Kan shingjut, nhka htumpa, gahpa npu, du, du hkrung, na makau hkan machyi ai go n na ai hkinnang nu gaba wa re hta n-ga, ja gumhkak rong nga, gaungui na byin wa ai Linba si pau sai hpro ana (慢性淋巴细胞白血病) shing nrai Linba bum lapau ana (淋巴瘤) byin wa na hpe sadi maja ra ai.
N machyi ai shat kan hpye wa Gumgai dingla nkau go shat kan hpye ana lu ai shaloi, kan machyi re kumla n rong tim agajong sha sai hkyi nyi wa rai nna, jep yu yang shat kan hpye ana rai nna shat kan ginsa ana tai mat sai nga nna jep shapro nga ai. Dai majo, gumgai dingla ni hkum hkrang jep ai shaloi, shat kan hpe jep na n mai malap ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Htingra lado hta ma gaji ni ana htang maja na hpaji
春季小孩预防疾病方法
时间:2014-06-30 00:00:00
Htingra lado hta go ma gaji ni machyi ana amyu myu byin loi ai lado re, hpa majo nga yang htingra lado hta gahtet gatsi shadang lai shai lawan nna, ma gaji ni a hkum hkrang na ana htang n-gun yom mat wa nga ai. Htingra lado jan lum wa ai htom, masha hkum na Shinshangsensu(肾上腺素), Gya jongsensu (甲状腺素) abyi pru wa ai lam n lo nna, ana htang n-gun yom mat wa nga ai. Bai nna htingra jan lum wa ai hpang, manan shara na rai marai ni tu brat wa gajang nna, ana ganu amyu myu ni mung brat jong wa nga ai.
Htingra lado hta ma gaji ni a hkum hta byin loi ai machyi ana ni go: Hput ana(麻疹), hkron kap awo, jahkru, hkron kap bonu ana, sinwop ana, sin ana, nampan pan re ana amyu myu ni rai nga ai.
Htingra lado hta ma gaji ni a machyi ana htang maja na rai yang, ganu gawa ni lawu de na lam ni sadi ra ai: 1. Ma gaji ni hpe bu hpun palong atsom galai jahpun chye ra ai. 2. Nta gata na sanseng lam nong e galo du na. Hkalap hpo nbung nsa jahkrang ra ai. 3. Lusha jahtuk jo gaja na. Mayu na lusha hta, nga, U, udi htap htuk ai hku sha ai hta lai nna, nga chyu jahkai, lasi jahkai, namlap simai hte namsi namso ni mung lo sha ra ai. Ja gumhpro manu ai ni go Yikan-yu(鱼肝油) hte Gai(钙片) jo yang mai ai. 4.Hkru hkru yup shangun na. Ma gasha ni yup shat hkru jang, galu gaba wa na lam hta akyu rong ai hta n-ga, ana htang n-gun mung no jat la lu ai. 5. Shinggan de hkum hkrang shaman shakyang shangun na..
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Gumgai dingla ni namman sau sha yang sailam gaja ai
老年人吃香油有益血管健康
时间:2014-06-30 00:00:00 来源:德宏团结报
Gumgai dingla ni go sai tso ana lu wa na hpe htang maja na matu, “Sau” rong ai lusha hpe grai koigam nga ai. Ndai zon re myit lu lam ma hkra jo ai n rai nga ai, namman sau go htap htuk ai hku sha chye yang, gumgai dingla ni a sailam shakya ya ai akyu rong ai.
Gumgai dingla ni go hkum hkrang nau n gaja nna, nnan hte dingsa gahti galai la ai lam ni mung lanyan mat re hta n-ga, sai tso ana, sai sau tso ana re ni bai lu re nga yang, sai lam shakum ni mung ginsa mat wa rai nga ai.
Miwa mung ana ahkya tek gon rung na namta hte lusha wunli sumru gok mu madu Jang Gyen tsun ai, namman sau ko go lohtam ai Wuisinsu E hte Yamason(亚麻酸) rong nga ai, dai hta, Wuisinsu E go sainu sapsanap gaja na akyu rong nna, sainu ga gaprang, sailam shakya ya na hte sailam shawang ya na akyu re ni rong ai majo, sai lam makop maga ya ai akyu rong nga ai.
Bai namman sau go abat naman pyo re majo, lusha n-gup mung mu sha- ngun nga ai.
Gumgai dingla ni namman sau lusha ai shaloi, simai manai gayup sha shing nrai simai jahku ko namman shong loi bang, shadu jahkut ton sai lusha shing n rai shat ko gayau bang nna sha yang mung mai ai. Mayu e go, lani mi hta sha na shatang haushin 2—5 daram rai na. Raitim, namman sau ko mung sau jahkai lo ai majo, hkum gahtet wa ai, sai tso ana, jit dui ana, sai sau tso ana lu ai ni go nau nmai sha dinglai ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mangshi Jahpang ko zangmu gaba langai byin lai wa sai
州市 公安机关快速侦破“12.26”案件
时间:2015-01-30 20:37:11 来源:德宏团结报
Shata 12 nhtoi 26 ya jahpot 7 manit 41 hta, Mangshi pyada dap “110” hpareng ginju de shawa masha ni shana dat ma ai: “Jahpang gat mare Ga-chyung mare salang rapdo Nanbung gahtong na na la langai mi nta masha ni hpe gahtam ton ai hte rau, hkala hkra ai masha lo lo rai sai, lawan sa hparan ya marit.” nga ma ai. Shiga na ai hpang, mungdo hte Mangshi pyada rung zang mu manghkang hparan hpung zuphpo la nna lawan sa jep yu ma ai.
Zang mu byin ai shara ko sa du ai hpang, zang mu manghkang hparan hpung ni zang mu byin ai shara sa tek kau, mara shut nten masha sa wang ton, sakse sa je yu, shawa masha ni hpe san sagon yu rai ma ai. Jahpot de hkying 10 daram hta mara shut ntsen masha dai hpe shi a nta ko lu rim sai. Jep sagon yu ai hpang chye lu ai: Mara shut ntsen masha dai go Sam amyu rai nhtom, mying go Fung-ai Seng Hton ngu ai re, daining asak 20 ning du sai, Mangshi Jahpang gat mare Ga-chyung mare salang rapdo Nanbung gahtong rai nga ai, nhtoi 26 ya jahpot hkying 7 hta, masha dai yup rot ai hpang sai hten wa nna, nta masha ni hpe maza mawa nga let, shi a gahkai hte ganu hpe shong gahtam ton ai hpang, nta shinggan de lai hkom ai gahtong masha hpe bai shachyut gahtam u ai, shingran masha marai 15 hpe hka-la hkra sai, mungdo mungchying sha tsi rung hte mungdo mungchying sha nambat 2 tsi rung ko wa hkye awai ai hpang, marai 5 go n lu hkye nna si mat sai, marai 10 hpe go no hkye lajang to nga ai.
Sagon yu yang, mara shut ntsen masha Fung-ai Seng Hton ndai lapran sai hten ai kumla nga ai, shi hpe hkan ten ai masha nga ai, shi hpe sat hkyem nga ai, nga nna tsun ajop nu ai da.
Zang mu byin ai hpang, ginjo pya rung, mungdo gaba, mungdo, Mangshi myu re hkan woi-on ningbo zang mu dai hpe grai ahkyak madung ai hku yu ma ai. Ya si mat ai masha marai 5 hta na, marai 4 hpe makoi mayang kau, marai mi hpe go nta masha ni du wa jang she makoi mayang na hku re.
Magam gun masha ni zang mu jep nga ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpa bo simai ni galo yang namsu bang na re ta
那些菜要放醋
时间:2014-08-26 00:00:00 来源:德宏团结报
Hkrang hpro, hkrang hkyi pot gayau
Namsu go ana ganu brat gaba wa na hpe ningdip, shat sha kam wa re akyu rong ai. Dai majo, gahtet la ai yinam ta hta, simai gayau ai ko namsu loi bang yang, ya-shauson-yen byin shayom kau lu ai hta n-ga, shat n kam sha ai masa mung no lu sharai la nga ai. Dai hta lai nna, simai galo ai shaloi namsu bang yang, wuisinsu C hten mat na hpe grai lu htang nga ai.
Anga simai ntsin, nra shamyo re ni
Dusat a nra hta go gai grai lo rong nga ai, rai yang gai dai ni go ngang ngang jom ginchyup rong nga ai rai nna, shadu shamyo ai shaloi aloi sha n lu pru wa ai. Anga shadu, garep n ra shamyo ai shaloi namsu loi bang yang, nra gata na gai tun pru wa loi ai.
Hkrang kai mang, shaba si re nsam mang hkye ai simai
Ndai zon re nsam mang hkye ai simai ni go, hkri ai masa hta hkye tsom wa chye nga ai, lama hkup ai de jau ai masa hta go tsit mang wa chye ai. Dai majo, hkrang kau mang re mang hkye ai simai gangau ai shaloi, namsu loi bang yang shi nsam hpe grau hkye tsom wa shangun lu nga ai.
Nongnai pot, shaba si re tofun rai jahkai lo rong ai simai
Mot ton ai nongnai pot shing nrai yang yi go, aloi sha mo mang nsam sam mat chye nga ai. Ndai gomahtang tofun ngu ai arai dai mu ngu ai arai hte hkrum jang, mot ton ai nongnai pot shing nrai yangyi ko na tofun rai dai hten wa ai masa rai nga ai. Lama namsu loi bang dat jang go hten yat wa ai lam hpe ningdip kau ya nna, shi nsam aloi sha n chye lai mat lu sai.
Shadum jahprang dat ai lam go, hkrang hpro re nsam tsit ai namlap simai gangau ai shaloi go namsu hkum bang sa. Ndai go nsam tsit ai namlap simai hta lap tsit rai hte mui lo lo rong ai, shanhte go shara mi jom gahkyin rong nga ai re. Lama namsu bang kau sa yi nga jang, lap tsit rai ko na mui di hkrat mat ai nga yang, shi nsam htoi mat kya anu mat rai nna, yu yang n tsom la mat chye nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nong e n-gong hpa malum sha yang hpum shagrit lu ai
常吃高粱粥能减肥
时间:2015-01-30 14:44:36 来源:德宏团结报
Lama hkum hkrang shamu shamot nna hpum shagrit mayu ai rai yang, malu masha loi tek shingdang jang rai sai, lama malu masha jahtuk sha nna hpum shagrit la lu yang go, grai ahkyak sai, rai yang, ganing di sha yang she hpum shagrit lu na re ta? Laksan ninghkring ni madun shapro ai, lama hkum hkrang shamu shamot ai laman hta n-gong hpa dangam shadu sha yang hkam gaja ai hku hpum shagrit la lu sai. Hkum hkrang shakyang ai hte lu sha jahtuk jahkrak sha jang she, atsom hpum shagrit kau lu ai, ya lawu de hpum shagrit n-gong hpa galo ladat tsun dan na.
N-gong go sinwop shagrai lu ai hta n-ga, lusha dat n-gun mung grung ai, shingrai shan hkalung tu gala tsom wa ai hte rau, hkum hkrang gata hta ngam rong nga ai hkum hkrang ntsin htok shapro kau nna, masha hkum hkrang hpum ai hte bum ai tsi shamai ya lu nga ai.
N-gong hpa a tsi n-gun: Salum n-gun jat ya, hka htok bum jasip, gahtet shakop, madi jahkun, hkum hpum shagrit, hkum hkrang jahkam shaja, hpyi jahpro.
Lang ngau: N-gong hke 30, n-gu hke 20, mahko si hkye hkum 5, pyin htang loi mi.
Galo ladat:
1. Mahko si hkye a tum sho kau, n-gong hte n-gu hpe gashin jasan.
2. Gashin jasan la ai langngau ma hkra hpe ram do re ntsin hte ahpa shadu la nna sha jang rai sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mayu Zali
Mayu Zali
时间:2013-07-01 00:00:00 来源:德宏团结报
Daini
Dimi laijum mado wuhku go
Latsa lamun ning
Ganam shinggyim wa ring
Manu hkinchyi mayat maya lahkum mung wa ring
Gumja gumhpra tingnyeng dung ngin wa chying ngu yu yang myit n mu
Wunjum shimon yon lata ya
Mayu mali de en
Shirung aja go nan nai
Shikau hpaga go hkan nai
Mahkang sungkung di nyeng sumpum ko nan nai
Dimi shiyi ni go
Shihpu mali
Ninggon ahpu wa hpyi na ya
Dimi shiyi dinghkai shigyi ni
Shihpu lijo shilai
Ninggon ahpu ya shibai
Hkringwa lili dimi shiyi ni
Shihpu hpa mazing
Ninggon ahpu shigu nhpa shiding
Dai go
Zapra zanan
Shini wu yo linu wai
Shina wu hpran nan luhku wai wu dung manu
Zapra zanan wu li shigu
Wu hkrung wundo tan ta mazing
Wu mai wu sa wu shan ya shiding ngin
Gaji bunghku yin
Hkinchyi mado tu lun nai
Kumbang jahpan nai htep dun sai
Mayu mali ni go
Shi hpu mali nan
Ninggon ahpu hpyi hkan nai
Zili wu hkrung wundo wom sai
Wu mai wu sa tsom
Hkringwa wu hkrung wundo lau let
Wu mai wu sa ya kyet na
Wu hkrung wundo n wom hkum gare
Wu mai wu sa tsom n gashe sana ya
Hkringwa lang wu hkrung wundo lau let
Wu mai wu sa shi hpu ninggon aja lau shikyet ya
Reng
Hkringwa lang ngai hkinchyi mado dumsa hprem
Kumbang jahpan
Wu hkrung wundo wu mai wu sa
Mayu mali ni go n soi
Mali hka dung ni go toi sai
Shirung aja go n soi
Shikau hpaga go toi sai
Hkringwa soi ya n nyem
Dumsa toi ya nkrem kun lu
Shirung aja go soi sai
Shikau hpaga
Mayat maya noitung go soi sai
Gumja gumhpra noihkong go soi sai
Hkringwa lang hkinchyi mado dumsa hprem
Kumbang jahpan go
Aru hpaisau nungmun gasa
Janghtung jangta
Yuji tingsa
Ganam shinggyim manu hkinchyi rong magup go soi
Gan shingmang shigu go soi yang
Shihpu mali nan nai
Ninggon ahpu hpyi hkan nai
Wu hkrung wundo soi yai de gumnom mu
Wu mai wu sa soi de gumbom
Hto dimi laijum awun nai
Mayat maya htaitung gayan
Gumja gumhpra htaihkong gahpyan yang
Mayat maya htaihkong nungsu
Gumja gumhpra htaihkong nungnon na du hkra
Shingngui yan gasui hpyan ya lu
Shirung aja wa sa
Shikau hpaga wa ya
Mahkang sungkung jaikhkring
Di nyeng sumpum wa kading yang
Mahkang sungkung nungsu
Di nyeng sumpum nungnon na du hkra yan
Hkringwa hkinchyi mado soi yai de ginnom mu
Kumbang jahpan soi de gabom
Wu hkrung wundo soi
Shiyi ahpu shi ja
Shidang hpaga soi de galom nang
Hkringwa soi yai de gumnom
Dumsa soi de gabom sai
Reng
Hkringwa soi yai de soi gumlom sai
Dumsa soi de soi gabom sai ya
Hto shirung aja go soi sai
Rong magup mayu mali ni go
Gan shingmang shigu go
Gan shingmang shigu go soi sai
Hto shirung aja wa kading
Di nyeng sumpum wa jikhkring n ningsu sinna
Shibrang kung lung ningnam shiyi
Mayat maya n ningsu
Gumja gumhpra n ningnon sinna
Mani hkinchyi ningnam shiyi
Gagu lung nunghkrun wa lung mung n nungsu
Gamoi dung tingnyeng wa dung n nungnon sinna
Shibrang kunglung hte latsa lamun ning
Awang mangan nga
Lupdang maden ja en
Mayat maya lahkum wa ring n nungsu
Gumja gumhpra tingnyang wa shichying n ningnon sinna
Mayat maya ring wa
Gumja gumhpra tingnyeng wa chying na masai
Mayu mali dimi da ma
Shi hpu shilat hkat
Ninggon ahpu dat hkat
Shirung aja jo hkat
Shikau hpaga shilat hkat
Nungsu nungnon n ra na masai
Ya
Mayu mali ni
Dimi shiyi ni go
Shi hpu wa mali yang
Shi hpu lijo shilai
L;atsa ning ningran ram
Ninggon ahpu hpyi hkan yang
Ninggon ahpu jo shibai yang
Lamun ning
Dimi laijum mado wuhku
Nga lu nga mai
Shibrang kung lung
Ningnam shiyi
Mayat maya lahkum ring
Nga lu nga mai
Gumja gumhpra tingnyeng chying
Mahka hpunmai rai na masai
Reng
Mayu zili go mai
Rumgoi rumwa
Shiyi shidang sa wa ya
Gadau gada wom nu
Ahpang lup sa
Ali hpungnang tsom
Shiyi aja shidang hpaga tsom sai
Reng
Hpang lup sa
Gadau gada hteng
Daini na mahkang sungkung garan nai
Di nyeng sumpum ahpang gachyan nai
Mahkang sungkung garan
Di nyenmg sumpum gachyan
Wu hkrung wundo lau lau let
Wu mai wu sa kyet
Zili lata ra
Wu soi wu sa gumrin
Sa wa labang gra
Wu sa gumhkyin
Wu byin lut
Wu yom zut
Wu jup mai
Wu hkang kai
Zili nungdung de
Shi ning wu yo wa lunu yang
Latsa lamun ning
Mayu da ma hku masin ngang
Ginhto gin ya ra masin ngang ngin
Ginhto gunya pra nga na masai
Mayu mali ni
Pung san hka hku
Shiwang myitsu
Shi hpu mali nan
Ninggon ahpu hpyi hkan
Shi hpu lijo masong
Shi ning ningran
Latsa lamun ning
Ninggon ahpu ya shitong gumhpran hkam
Ningran ningrai
Dimi laijum mado wuhku
Shiyi sumpum laijum mado wuhku
Shidang ningwot laika lung pu mung
Nga lu nga mai mahka hpun mai
Kun mai dunghku grai
Gahkrap hkam
Dung rau tsabyi go num Dunghkum
Gumja gumhpra pra wum ja na masai
Wu hkrung wundo let sai ya
Hkringwa
Gatsing shan manat galang wanshan madat ya
Hkringwa manat
Mayu mali ni go e non nai
Shi hpu mali nan
Ninggon ahpu hpyi hkan nai
Mayu zili nungmyin mahkoi nga
Gatsing ashan manat
Mayu mali zali
Shi hpu mali nan nai ong
Ninggon ahpu hpyi hkan yang tsom
Gatsing ashan manat
Zili ong sa wa tsom mai
Reng
Hkringwa gatsing ashan manat reng rai sai ya
Le
Wu hkrung wundo no nga
Mayu mali ni go shi hpu mali non nai
Zili sa wa wu hkrung wundo lat la nu
Sa wa wu sa sat
Ma munrang n ram mai
Chyu madat n nga nhpan
Reng
Wu hkrung wundo gadai lat
Dai go
Laijum hkinjong lahkai hkinlai yai
Wu soi ra wun du gado
Su sa hpra wu bong gummoi
Wu du gahtan wu du ro
Wu bong ningnan chyo
Wu soi lat la nu
Wu sa ban la sai
Wu pron tsi matut nu
Wu sa galu gaba gamut
Shirot ngoi jahkom chyoi
Shirot yanmg jikhkom hprang
Hto
Le mayu mali ni go non nai
Zili nungdung de loi
Sa wa numhtong de hkroi
Zili nungdung lut
Sa wa nunghtong zut di la nu
Zili go mai gadau gada let
Ahpang lupsa
Li hpungnang kyet
Ahpung numsa ali hpungnang numdo gumrin
Gadau gada sihtu sitep
Alu nsa sinwagumhkyin gun nin
Lu gumrin nsa sinwa gumhkyin gun
Gatsing shan gumrin gun
Ginlang mang gumhkyin gun
Re
Shi ja gumrin
Shiyi ahpu numdo n yai sai
Dimi shiyi ni
Shi hpu lijo shilai sai lu
Nunggon ahpu ya shibai sai lu
Shi hpu lijo masong sai
Ninggon hpu ya shitong sai ya
Mayat maya hkum numsu sa
Shibrang kung lung
Ningnam shiyi
Gumja gumhpra n nungnon sina
Shirung aja jo hkat n nungsu
Shihpu shilat hkat
Nunggon ahpu dat hkat
Ginhtu gin ya
Ginchya ginwa
Mali hkraigung ngang ngin nga na masai
Ningmai hkraigung kang ngin pra na masai
Mayu mali go
Shi hpu mali nan
Shiyi shidang zili
Hkinchyi Mado wun rot
Kumbang jahpan htot hpa
Hkri yu ding yang
Hkringdat rumta dumpyang
Gadau gada lu gumrin
Asa sinwa gumhkyin nin
Ahpang lup sa lado gumrin
Asa sinwa gumhkyin nin
Hkring yu ding yang
Hkringdat rumta dum pyang
Saili hkring yu wutdai asin nga
Sa wa hkringdat alang ga
Mayu mali zili
Hkring yu lim
Hkring dat tsim
Shihpu lijo numbro brang
Nunggon ahpu ya numshe dang
Mayu shiyi shidang zili
Shi hpu mali nan
Mali hka dung sa wa
Hkring yu tsim nga
Ajan nin long
Machyu sumgon hpong nga sit e
(wot nna, wo sainu jikhkut dai, wo makoi yu sai ni e go sainu jikhkut dai, mayu gahtong go si ai makoi yu sai hpe go tsummun zili ngu jahkut nna jo ai, Mayu gahtong ko sa wa si ai,rain makoi yu ai ya no hkrang ton ai, ndai rai n makoi ai lam yit ai sha no ga ton ai, ndai go dai hku gatsing shan joi ai hku dumsa ai re. Dumsa ni yong bung ia mying sha n bung ai rsummun zili ngu jang
Zili go bai sa wa go sha ngu ai.
Shat gada, tsa ndum,num ja la ja sanit nit,
Hkinjong dumsa shabrai go lap manga rai na kun shaloi jo da kun re, hkungran poi hpang shani hkan la du ai.
Wot ai shaloi da mago wot ai mung nga ai shanhte wot jang go gasa ni hpe tsun dat ai,
Mayu ni ko da ma ni hpe wot yu mu nga ai, ndai lang wot yang mayu de mung n ra da ma de mung n ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Ma hkum num ni bop le le ai lo malong gai gata ai majo n re
2015-01-30孕妇腿抽筋多数是因为缺钙
Masha lo malo ni myit lu ai, ma hkum ten hta gai jat jashon la ai go nga chyu lo wa n lu, malu masha
-
N-gup hkang ai go malu masha hte seng nga ai.
2015-01-304种食物会口臭
1 Chyaru Chyaru machyan go jit htok ntsin re, chyaru lu ai hpang n-gup, bonu gaba hte hkum hkrang hpe nt
-
Shana shat nau n mai sha dinglai ai
2015-01-30晚饭不宜吃得过多
1 Ningsa ningnan gahti galai lam shanut mat ai Shana shat nau sha jahkru dinglai kau jang, grau nna go
-
Sade jahten ai n gaja lam myu 10
2015-01-30伤肾的10种情况
Sade go masha hkum hkrang hkamja na hte tsom htap na matu akyu mana maka gaba ai amjo, shayi num lo mlo
-
Dat panyep 6 ning du jang n mai lang sai
2015-01-30电热毯只能使用6年
Ningshung lado bai du sai hte maren, agajong sha gashung wa ra ai Masha nkau go dat panyep lang bang wa
-
htaphtuk ai hku lu sha yang hkum hkamja ai
2015-01-29合理饮食有益健康
Htap htuk ai hku sha yang chyu she, hkum hkrang hkamja wa ai, n rai nna, sha n tsom jang, hkum hkrang ja
-
Ginsa ana n chye lu ai nyan hpaji ladat
2015-01-29预防癌症的几种方法
Ginsa ana lo la ai prat ndai hta, tsi mawan hpaji lani hte lani hkumtsup tso mat wa ai rai tim, ginsa an
-
Ningshung ta modo wan maja lam
2015-01-29冬天要预防汽车燃火
Shata 11 shang mat wa ai ko nna hkun hkro wa sai majo, modo hkru amu pru wa chye nga ai, dai majo wan
-
Matsing n-gun shara ya ai sha hpa myu 7
2015-01-29增强记忆力的7种食物
Hkum hkrang n hkam ja ai kumla myu mi go matsing n-gun yom mat wa ai rai sai Nang galoi mung malap mali
-
Jit dui na nhtoi
2015-01-29世界糖尿病日
2014 ning mungkan jit dui ana nhtoi__ Hkamja malu masha hte jit dui ana Shaning shagu shata 11 nhtoi 14
-
Jit dui ana
2015-01-29如何预防糖尿病
2014 ning shata 11 nhtoi 14 ya shani go mungkan jit dui ana nhtoi re Ya hte, mungkan jit dui ana wunhpom
-
Miwa mung shayi num ni a lu sha dat n-gun masa
2015-01-29中国妇女的饮食状况
Anhte mungdan na shayi num ni a lu sha dat n-gun masa go moi shong de na hte shadon yang grai sharai la
-
Udi hte galang ta n mai sha ai sha hpa myu 7
2015-01-29不能和鸡蛋同时食用的7种食物
Udi ko na danbeji go masha hkum hkrang e jashon la loi ai lu sha dat n-gun rai nga ai Raiyang, lawu d
-
Jit n mai sharang ai
2014-11-05不能长时间憋尿
Nong e mu bungli kyin, grau nna go hpaida da yin kap, datnu gasup yin kap re ni, jit sharang rang rai ch
-
Num ni nongnai sha yang hkumhkrang gaja ai
2014-11-05女人吃藕有好处
Nang myiman amyin ahkye rai tsom mayu yang nongnai lo sha u Lawu de nongnai a akyu hte galo jahtuk sha l


text:
Htingra lado hta lu sha chye sha ra ai lam
春季要注意饮食
时间:2015-02-10 16:31:09 来源:德宏团结报
Htingra lado hta, tu matu, hkrung mahkrung ma hkra tu maji, galu gaba, prut majom tsom wa ai ten rai nga ai. Raiyang htingra lado hta e, ningshung ma hkra garai n hkoi lu ai majo, “Gui a wan kra ru” ngu ai lado no rai nga ai. Dai majo, lu sha aman hpaji chye ai ni matsun ai go, htingra lado hta hkum hkrang hkam ja na matu, lu sha grai chye shareng jahtuk sha ra ai nga ma ai. Lu sha chye jahtuk sha yang, li wo hpundo hpe pyi no hkap maja kau lu nga ai da.
1. Ushan hkai pyek shan re ni lo sha nna, nga dumsu shan sharam sha ra nga ai da.
Shan jahkai hpe masha yong mayong sharong nna, lo sha na mung bai hkrit rai nga ai. Sha sharong ai lam go, shan jahkai ni go sha yang mu ai lu sharai nga ai, hkrit ai go sha shalo kau jang, masha hpum wa, sai ntsom wa, sai lam ni pat wa rai, ana amyu myu chye byin wa ai majo rai nga ai. Hkum hkrang ana ahkya nlo na matu, Ushan, u di, hkai pyek shan hkai pyen di, shangma, shangma di, banggali shan re ni lo sha yang, masha hkum a matu akyu ram ram jahson lu nga ai da.
Wa shan go wa sau nau htat la ai, ushan jahkai go sau n lo, rong ai sau mung namsi sau hte loi bung ai majo, sha yang kro kan hpe makop maga ai akyu no rong nga ai.
2. gatsing lo sha nna, hkut ai sharam sha yang, ana ahkya nau nbyin ai.
Shan jahkai hpe shahkut kau nna sha yang, sha manu, mu mung mu nna, gadai mung hkut ai sha sharong nga ai. Dai re, hkut ai, hkro ai sha yang, sha bang la ai jum go, shadang lai sai. Shan shadu, jahkro, gangau re hkan bang ai jum go shadang loi lai ai hkrai rai nga ai. Jum loi bang shalo yang shan n yat manam na matu re. Rai yang, jum masha hkum hta shang jang, hkum shan hta wa htung rong nga nna, ana amyu myu shabrat dat ya chye nga ai.
3.ahkun ahkro re, sau hte chyo ai, gakang jahkro kau ai lu sha ni nau nmai sha nga. Lu sha ndai ni go nau hkro gakang kau sai re majo, sai lam n gun shayom kau ya, sai gahkrang lam shagyip kau ya rai nna, bo nu shamu shamot na matu dingbai dingna rong nga ai. Dai majo, nam lo nam lap gatsing, kahkum kumgyin gatsing, namsi namso gatsing lo lo sha, hka na nga, nga dumsu shan, wa shan, u shan ni hpe mung, gatsing no rai nga yang, hkut do gangau sha, ju sha jang rai sai, jum lo lo bang nna jahkro ton, shayat ton rai hkum sha mu nga ma ai. Shingrai yang she sai lam n gun gahkrang tsom nna hkum hkrang hkam ja lu nga ai da.
4. mazep maza re lu sha lo sha yang, hkkum sai hpring tsom nga ai.
Lo kadat hpaji masha ni jep sagon yu ai shaloi, nau si mani ai hku nna lajang ai lu sha sha shalo kau jang, masha hkum na sai lam ni shamu lagon mat wa nna, gahkrang lanyan mat, bo nu de sai nlung mat wa jang, bo nu ni si mat wa nna, masha chye mana mat, si mat re ni go, lu sha nau shatsom sha ai majo re da. Dai majo, anhte jinghpo ni a moi ko nna simai manai sha, gayup sha, htu sha, amyu lo lo jahkum nna sha ai ladat go grai gaja ai hku rai nga ai, hkum hkrang hkam ja na matu, ladat dai ni hpe dingyang she lang nga ga lo.
5.Tsit lali ai lu sha lo sha nna, hpro ai lu sha sharam sha na da.
Nam lo nam lap simai a lu sha aman go, grau tsit chyang ai nam lap sha yang akyu grau rong ai nga nna matsun madun ma ai.
Tsit lali ai si mai, htoi ai hkye ai simai, hpro ai simai ni hkum hkra sha ra ai rai yang, tsit ai bo hpan grau lo sha ra ai nga nna tsun ma ai. Tsit lali tsom ai namlo namlap si mai hta rong ai lu sha aman go, kaga nsam hta nga yang grau reng nga ai da. Dai majo, ndai hkun hkro ai htingra lado hta, tinang hkumhkrang hkam ja nga lu na matu, jinghpo bum ga na namlo namlap lo lo tam mari sha ai hta nan nlai na hku rai nga ai lo.
Htingra lado hta go hkum hkrang n gun shabai la na ten lado gaja nan rai nga ai, grau nna hkum sai n gun loi kya ai masha ni rai nga ai. Num ni go num hking byin chye ai majo, hkum sai n gun nau nhpring ai masha lo ai, dai majo hkum sai n gun jahpring la na matu, htingra lado nnan shangwa ai ten hta nan malu masha atsom sha jahtuk sha,shanam lason, gaubyet, gaubong,gauhkye re ni lolo lu yang, yinam ting nga pyo na sha rai nga ai.
(Sok gale ai Hpan Ja )


text:
2014 ning na yi-nam hkainu lohtam shu la lu sai
2014年夏玉米高产创建项目获丰收
时间:2014-11-11 09:33:46 来源:德宏团结报
Ndai lapran, mungdo gaba, mungdo hte ginwang na seng ang laksan hpaji ninghkring hpung ni go, hkanu hkai shalat ai shara hkan sa du gawan nhtom, mungdo gaba sutgan dap, hkaimu dap ni 2014 ning lado hta Lengho ginwang hpe alit jo ai yi-nam hkainu haki shalat shangun ai mu sa yu gawan lai wa masai.
Mu lam ndai go Lengho ginwang hkaimu magam dap ni lit la nna galo ai re, madung go nli“Haiho 28,”“Lautan 527,”“Ya yi 78,”re ni hkai shalat nga ai, Hpyin shan , Tachang, Shau chang re ginwangdo gata mare 3 ko nna mare salang rapdo 10 na gahtong 53, hkaimu hting go 2846 hta hkai shalat nga ai.
Kasi madun shara 18 hta sa lata sho jep yu yang, mu mi hta kungkyin 610.1, 541.9, 524.1 hpra lu la nga ai majo, jep shu sa ai lasan hpaji usa ni e shagrau shateng ya ai hkrum sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mungdan hte mungdo gaba, mungdo tsang na mungchying sha gasa ni mungdo ting na hka-hkong hka-la mu lam yu jep hkom ma ai
全国和省,州三级人大代表视察全州水利工作
时间:2014-12-21 21:24:29 来源:德宏团结报
Shata 11 nhtoi 17 ya shani ko nna 21 ya shani du, ningdo 12 mungdan mungchying sha gasa, mungdo mungchying sha gasa zuphpong gaba dinggrin salang rapdo mu madu Yi Ma Yo anhte mungdo ningdo 12 mungdan hte mungdo gaba, mungdo tsang na mungchying sha gasa ni hpe woi nna mungdo ting na hka-hkong hka-la go maden sat lawat mu lam hpe aten nhtoi 5 ya sa yu jep hkom ma ai.
Nhtoi 21 ya shani, Mangshi ko hpo hpong ai mungdo ting na hka-hkong hka-la muhtam sat lawat tang shon shana zuphpong hta, gasa ni go mungdo up tau Dau Shau Rui shon shana ai mungdo ting na hka-hkong hka-la muhtam sat lawat hpe madat mara la ma ai hta n-ga, anhte mungdo na hka dat shara mu lam go maden lam, hkaimu gahtong na masha hte du sat yam nga lu na hka len la ai lam, moru htang jan gri do muhtam lam re hpe lade nna byin mai ai myit lu lam ni tsun shapro dan rai ma ai.
Yu jep hkom ai laman, ginwang myu shagu hkan na mungchying sha gasa zup- hpong gaba dinggrin salang rapdo na mu madu ni, asuya rung na mu lit garan gon ai ningbo ni hte mungdo, ginwang na hka-hkong hka-la go maden rung dap hkan na madung lit hkam masha ni mung no hkan yu jep shingnan lom hkom ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 23:37:39 来源:德宏团结报
Sakhkung lungseng kunghpan maka hte U tong zat ngu ai go Hkunmin sara jong dakkasu gata na lahta tsang jong de wa sharin ya sai. Shata 11 nhtoi 23 ya shana de,Yinnan sara dakkasu jong, mungdo amyu kunghpan maka sumru dap, Hkunmin myu Rong byita hpaga seng ni jom galo ai, “Sakhkung mungdo 《Lungseng hpaji hte hkrang n mu hparat》 Ngu ai hpaji tsun dan mu lamang galo lai wa sai, jongma sara yong rai yang marai 1000 jan sa lom ma ai. Sumla go jongma ni Yi Hton sara wa ko Utong zat ka sharin nga ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-24 08:52:15 来源:德宏团结报
Shata 11 nhtoi 28 ya ko nna 29 ya shani du, “Tsa shadang du ai shali laika ka sara ni Yinnan hpe ka” nga ai shamu shamot mu lam na nambat langai hpung shali laika ka sara ni Sakhkung ko sa du nna, Japan majan ninghkap ai Nan-yang huahkyau jak mu jum masha ni a labau hte Sakhkung mungchying sha ni a mungtso masa atsam hpe sa ka shana shabra dan na hku rai nga ai. Ndai go shali laika ka sara ni si mani rai Nan-yang huahkyau jak mu jum masha ni a labau hpe sa sagon la nga ma ai re.
Mungdo shayi num wunhpom dap ni shata 12 pro 1 ya shani muhtam makyit mahkai shara na Gyinjuyen Junghtang ma gaji jong hte Waihtang mare ko “Ningtuk pat Aizi ana htang tsoro myit”shamu shamot mu lam wa galo ma ai. Ndai shamu shamot mu galo ginra re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Lahta Sam Mung Kuthkai ginwang hta Wunpawng Mungdan Shanglawt Hpung (KIA) Dap Ba (4) npu Dap Dung (9) ginra e Myen kyat sen hkying mi jan dan ai nanghpam tsi mawan hpe wan nat jahten kau ai nga KIA Dap Ba (4) na Kani Nanghpam Pat Jasan Komiti Amu Madu Du Zau La tsun ai.
Kuthkai ginwang na KIA Dap Dung (9) ginra Hu Ban mare makau e December praw (8) ya shani kani chyang kl 3, kani hpraw kl 4.5, yama tsi hkyep 4,224, yama galaw ai kaw lang ai tsi joi 8 yawng rai yang Myen kyat 104,810,000 dan ai hpe wan nat jahten ai lam rai nga ai.
“Mani hkying 11:00 kaw hpang ai. KIA Dap Ba (4) na lit nga ai salang ni mung Shanglawt ni a nanghpam tsi mawan hte seng ai masa lam sanglang dan ai. Hkying 1:00 ten e gaw ya yang na manu hkying mi jan dan ai nanghpam tsi mawan ni hpe wan nat jahten kau ai. Ndai laman sha yama tsi galaw ai kaw jai lang ai tsi joi 300 jan hpe mung n dang htaw wa ai majaw dai kaw nan nat kaw ai” nga matut tsun ai.
Lahta Sam Mung KIA Dap Ba (4) dap up, Kani Nanghpam Pat Jasan Komiti lit hkam mung rai nga ai Dukaba Gara Zau Li mung nanghpam tsi mawan pat jasan lam hte seng nna lamang lung ai masha ni hpe sanglang hkaw tsun dan mat ai nga tsun ai. Dai lamang hpe buga ginra na kanu kawa ni hte hpawn yawng marai 350 jan sa du ai nga Du Zau La kawn tsun ai.
Lai wa sai September 27 ya shani Lahta Sam Mung KIA Dap Dung (9) ginra Kuthkai ginwang Hu Hpyet mare makau hta shawng ningnan lang nanghpam tsi mawan kani hpraw kl 26, kani chyang joi 13, yama tsi hkyep tawng mun 6 jan yawng rai yang ya yang na manu sen (2,000) jan dan ai hpe wan nat jahten kau sai rai nga ai.
Lahkawng lang ngu na nanghpam tsi mawan wan nat jahten ai lam hta kaji kajaw yawm mat ai raitim asuya uphkang shara hkan e gaw nanghpam tsi mawan yawm mat ai lam n nga ai hpe Du Zau La tsun ai.
Myen Mungdan hta kani hkai ai lam 2013 ning hta 57,800 hectares nga ai hta 2014 ning hta gaw 57,600 rai nna hectare 200 yawm mat ai nga Mungkan Wunpawng Kani Nanghpam hte Ru Hka Rung (UNODC) gaw December 8 ya shani na ndau laika shale dat ai. Kani shapraw ai lam Tan 870 nga ai kawn 2014 ning hta Tan 670 du hkra yawm mat sai nga ndau laika hta madun da ai.
UNODC sumtang hta kani hkai shatut ai lam hte nanghpam tsi mawan shapraw ai lam ni yawm wa sai ngu tsun nga ai raitim nanghpam tsi mawan yawm wa ai lam n nga ai sha laga nanghpam tsi mawan ni hpe hpan jashai nna gin shapraw ai lam ni naw nga nga ai nga Du Zau La tsun ai.
KIO gaw nanghpam tsi mawan pat jasan masing hpe mungshawa hte arau lata gindun nna galaw sa nga ai hta ya yang Jinghpaw Mungdaw, Lahta Sam Mung ni hta nawku hpung shagu, amyu sha bawsang shagu hte lata lata gindun let galaw sa nga sai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
gu wu dang shan wei yu he bei wu an shi xi bei de tai xing shan shen chu , ju han dan shi 70 gong li , shi yi zuo dao jiao li shi ming shan . shan ding yi tang dai gu bei shang ji zai you “ gu wu dang shan ” zi yang , jing zhuan jia kao zheng ren ding shi jiu wei guo nei dao jiao jie xun zhao de zhu ming de bei fang wu dang shan , qi li shi zao yu guo nei qi ta wu dang shan . gu wu dang shan zi ran feng guang xiu mei , wen wu gu ji zhong duo , shan shi qi te , wu feng xiang wang , ding ding you miao , feng feng cha tian , gan bei fan mao , man shan cong yu . jin ru jing qu , nin ke xian cheng lan che zhi da shan ding , shang miao zhu feng hai ba 1437.7 mi , zhen wu miao jian zai shan ding chu , miao nei gong zhe dao da shen zhen wu da di he tai ji zong shi zhang san feng . bei ding lao ye ding , nan ding nai nai ding , zhong jian you yi tian qiao lian jie . zhi shen shan ding , ji mu yuan wang , bian shan shui yun shui , ru ru xian jing , zhen shi “ shen zai miao zhong zuo , miao zai yun zhong xing ”. you lan wan shan ding , ke shun hua dao xia shan , zai ti wei jing xian ci ji zhong sheng que le xia shan zhi ku . zhu zu zhang san feng gu lian gong chang , si zhou shan xing qian zi bai tai , chu chu xian xian zhe da zi ran de ling qi . zhu ming de you “ yang shan qi guan ”,“ da peng zhan chi ”,“ shen hou xian rui ”,“ mao gong feng ”,“ lu xun feng ”,“ tai ji zhang ” deng , gui fu shen gong , wei miao wei xiao , ling ren jiao jue . xia miao de yao wang miao , bi xia dan jun miao , zhen wu miao , wu bu ti xian zhe wu dang dao jiao he tai ji yang sheng wen hua . guo jia di zhi gong yuan , sen lin gong yuan gu wu dang shan jing qu wei yu han dan shi wu an xi 40 gong li de tai xing shan shen chu , shi shen hua ( bei you ji ) gu shi de fa yuan di , guo nei zhu ming de dao jiao sheng di . gu lao xiu mei de shan chuan , shen qi you jiu de chuan shuo , xiong hun jun xiu de shan shi , yi ji nong hou de wen hua di wen , yue fa zeng jia le gu wu dang shan de shen mi .(原文
)(汉音对照
)(王朝网络 wangchao.net.cn)
gu wu dang shan wei yu he bei wu an shi xi bei de tai xing shan shen chu , ju han dan shi 70 gong li , shi yi zuo dao jiao li shi ming shan . shan ding yi tang dai gu bei shang ji zai you “ gu wu dang shan ” zi yang , jing zhuan jia kao zheng ren ding shi jiu wei guo nei dao jiao jie xun zhao de zhu ming de bei fang wu dang shan , qi li shi zao yu guo nei qi ta wu dang shan . gu wu dang shan zi ran feng guang xiu mei , wen wu gu ji zhong duo , shan shi qi te , wu feng xiang wang , ding ding you miao , feng feng cha tian , gan bei fan mao , man shan cong yu . jin ru jing qu , nin ke xian cheng lan che zhi da shan ding , shang miao zhu feng hai ba 1437.7 mi , zhen wu miao jian zai shan ding chu , miao nei gong zhe dao da shen zhen wu da di he tai ji zong shi zhang san feng . bei ding lao ye ding , nan ding nai nai ding , zhong jian you yi tian qiao lian jie . zhi shen shan ding , ji mu yuan wang , bian shan shui yun shui , ru ru xian jing , zhen shi “ shen zai miao zhong zuo , miao zai yun zhong xing ”. you lan wan shan ding , ke shun hua dao xia shan , zai ti wei jing xian ci ji zhong sheng que le xia shan zhi ku . zhu zu zhang san feng gu lian gong chang , si zhou shan xing qian zi bai tai , chu chu xian xian zhe da zi ran de ling qi . zhu ming de you “ yang shan qi guan ”,“ da peng zhan chi ”,“ shen hou xian rui ”,“ mao gong feng ”,“ lu xun feng ”,“ tai ji zhang ” deng , gui fu shen gong , wei miao wei xiao , ling ren jiao jue . xia miao de yao wang miao , bi xia dan jun miao , zhen wu miao , wu bu ti xian zhe wu dang dao jiao he tai ji yang sheng wen hua . guo jia di zhi gong yuan , sen lin gong yuan gu wu dang shan jing qu wei yu han dan shi wu an xi 40 gong li de tai xing shan shen chu , shi shen hua ( bei you ji ) gu shi de fa yuan di , guo nei zhu ming de dao jiao sheng di . gu lao xiu mei de shan chuan , shen qi you jiu de chuan shuo , xiong hun jun xiu de shan shi , yi ji nong hou de wen hua di wen , yue fa zeng jia le gu wu dang shan de shen mi .
免责声明:本文仅代表作者个人观点,与王朝网络无关.王朝网络登载此文出于传递更多信息之目的,并不意味着赞同其观点或证实其描述,其原创性以及文中陈述文字和内容未经本站证实,对本文以及其中全部或者部分内容,文字的真实性,完整性,及时性本站不作任何保证或承诺,请读者仅作参考,并请自行核实相关内容.


text:
Lam masum tara shaja shateng”na hte“Dinghpring sanseng lit la”laksan sharin shapan magam mu sung chyung galo hkrat wa
深入开展“三严三实”和“忠诚干净担当”专题教育 德宏传媒集团
时间:2015-02-05 15:51:30 来源:德宏团结报
Sakhkung shi wunhpom ni
Madu dap shiga Sakhkung shi wunhpom ni shata 2 pro 2 ya shana de“Lam masum tara shaja shateng”na hte“Dinghpring sanseng lit la”laksan sharin shapan magam mu lamang galo lai wa masai. Mungdo pati rapdo hko ndau dap ningtau, Sakhkung shi wunhpom pati rapdo mu madu, ningbo gaba Tung Gya Yin go 《Pati hpe kam hpa madu hkum sanseng lait la》nga ai mungga woi hko tsun u ai.
Tung Gya Yin go MIwa mung hkringhtong Ru gya ni a kunghpan laili hte hpong shingra masa a akri madung ni gapyon nna, lom kop chyam bra ai hku nna nhpa go pati hpe kamhpa ai lam ni tsun alun dan u ai. Shi myit lu ai, pati hpe kamhpa ai ngu ai go, pati a magam bungli amanu sha sharot zinghka la lu na a mung masa ama hkam re hta n-ga, shi dap wunhpom na ganbu hpung go maden sa wa ai hta n hparan gaja n mai re manghkang mung no rai nga ai. Pati masha ni go Male masa , Mau Ze Tung myit jasat, Miwa mung lak sam rong ai hpong shingra masa a gamung, Si Gyin Hpyin dinghku mu madu a ahkyak mungga re ni sharin shaja la ra nga ai.Hkrun lam hta kamhpa, mmungga hta kamhpa, htung tara hta kamhpa, pati hpe kamhpa rai ra ai.
Tung Gya yin myit lu ai, sanseng ai ngu ai go pati ganbu ni ngang grin nga na a npot re, anhte go“Lani mi madu hpe grit htum masum lang jep yu ra ai”,shawa masha hpe hkrit hkungga,asat tara hpe hkrit hkungga, hpongchyong hpe hkrit hkungga, ahko ahkang hpe hkrit hkungga rai nhtom, sutgan ja gumhpro lam hta sanseng ra ai nga u ai.
Shi no tsun ai, pati masha ni go magam bungli a man e kui kui sha alit gun hpai ra ai, shi go moi prat hte ya prat na byin lai wa sai kui kui sha galo ai share shagan ni a lam ni lo lo hkai dan lai wa sai.


text:
Ginsa ana n chye lu ai nyan hpaji ladat
预防癌症的几种方法
时间:2015-01-29 18:18:19 来源:德宏团结报
Ginsa ana lo la ai prat ndai hta, tsi mawan hpaji lani hte lani hkumtsup tso mat wa ai rai tim, ginsa ana hte hkrum gatut jang, ganing nan nchye di mat mat rai nga ai. Masha lo malo ni go ginsa ana tsi ladat tam chyu tam nga ai, rai yang jahtum e go gaman li la sha arai mat. Namtsi hpaji hta matsun da ai, mungkan hta shinggyim masha hpe ginsa ana n lu shangun ai tsi n nga ai. Gaja ai nga sa nga sa man lu nna, madu a amyit hte hkum hkrang hpe hkam hkam ja ja di nga nga yang chyu she, ginsa ana lu htang maja nga ai. Lawu de ganing rai yang she ginsa ana n lu na nyan hpaji ladat myu 9 shachyan dan na.
1. Sha hpa myu 8 hkum sha
Sha hpa myu 8 hpe hkum sha: N ningnan mat sai naimam hte shan jahkai, lado hte n hko ai sha hpa, nsam n tsom ai sha hpa, abat n manam pyo ai sha hpa, gadoi di la n jo ai ashan, shadu n jo ai sha hpa, zolau zoba bang n jo ai simai, gat ko nna mari wa ai chyalu sha re shan chyaru.
Htang maja ladat: N gaja ai malu masha hpe koi gam na matu, n-gup hpe gon gaja nna, n-gup hku nna ana jashon la na hpe htang maja ra ai.
2. Shat da shagu shanam lom
Shanam go ningsing sat lu ai majo, anga shadu, shan shadu re ko n bong n lot re zolau re hta n-ga, shat kan lagyi ai shalum ya, ana ganu sat mung no rai lu nga ai.
Ladat: Shanam hpe apa hku mot la nna, namsu shing nrai jum hte yen la nhtom, jahpot shagu pa lahkong sha yang, shat kan lagyi ai shalum ya lu nga ai, gashung kam ai ni matu mung tsi gaja re.
Shanam go gaja ai raitim,,hkum gahtet ai ni hte n htuk ai, man hkan byin si tu machyit, shinglet hpye, pot kam la re ni go shanam n mai sha shalo ai.
3. Mani ai hte mazut ai jahtuk sha, maya mani sha na
Rin mani hpaji tso mat wa ai hta hkan nna, shinggyim masha ni go mani ai hkrai sha sharong mat wa shajang nga ai, ning rai yang kan sa yak ai ana mahtang she lu wa nga ai.
Galo ladat: Mazut ai naimam sha nna, mani ai hte mazut ai hpe jahtuk sha na, shing rai yang salum bonu sai am ana re ni hpe htang maja lu nga ai. Maya mani sha yang, shat kan hpe shat rin garum lu ai. Shat kan ana lu ai ni, hpum ai ni go arai sha yang atsom maya mani kau nna mayu bang dat ra ai.
4. Nau n hkru ai sha sha na
Hte sha jahkru, hte lu shahkru ai yang go, hkamja wa na matu akyu n nga ai, pu kan a lit shali kau ya ai hta n-ga, salum nsa n hpring nna, salum ana lu wa chye ai. Dai hta lai nna, nau hte sha shalo dinglai kau jang go hpum wa, bonu hta sai n-grung wa rai chye ai.
Galo ladat: Hkru n hkru nga ai hte ton kau ra ai, atsom maya mani ra ai, hkru n hkru nga ai shaloi, gade no sha mayu tim, n mai sha jat sai.
5. Ana gaji hpe sha hpa hte tsi shamai
Masha lo malo ni malu masha hte ana tsi shamai na hpe n chye nga ma ai, shing rai sha machyi wa sa yi nga jang, tsi htu tsi hte sha rai wa ma ai.
Namtsi hpaji hta tsun yang, malu masha hte ana tsi shamai lu nga ai da.
Galo ladat: Yup shat n-grung hkro ai ni go gai rong ai nga chyu, lasi hte galo ai sha hpa ni lo sha ra ai.
Jong ma ni zon re bonu shamot shalo ai ni go, ga lasi, nbusi re sau rong ai namsi ja lo sha yang gaja ai.
Pot ra ai ni go hkranghkyi pot lo lo shadu sha yang mai ai.
6. Sha bang la ai shan shat hta n mai jan ai
Lama shat saboi hta shan simai lo lo hte galo shajang ton ai rai tim, sharam sha ra ai, shat ko jan hkra n mai sha ai. Shan sha shalo kau jang shat kan sha jahten kau wa chye ai, madung go shat hte gayau jahtuk sha nna, malu masha hpe shabung sha ra ai.
Shan shalo sha kau jang hkum hkrang gata hta sau abum jong wa ai hta n-ga, sai tso ana re salum bonu ana lu wa chye ai hta n-ga, nlung rong ana, pu htum ginsa ni mung no lu wa chye nga ai.
Galo ladat: Shan hpe majoi n hte sha, u shan lo sha, gaga shan sharam sha, anga lo sha nna shan sharam sha, namlap simai hte shan jahtuk sha rai yang gaja ai. Ushan hte anga ni go, shan singtsing gadun ai re nga yang, rin mani loi, sai nau n rong rai nga ai, shing rai nna salum makop, sai tso ana htang maja ya rai lu nga ai.
7. Chyaru sharam lu
Masha hkum shagu a chyaru lu lu ai masa n bung ai majo, chyaru lu yang sadi ra ai. Lama masha langai mi chyaru rong 4 lu lu ai rai yang, rong 1 lu jang grai rai sai, gachyi sha lu yang nga pyo ai hta n-ga, sai shabra ai akyu mung no rong ai.
8. Shat sha ai shaloi ga hkum shaga
Shat sha ai shaloi ga shaga yang shat dang wa loi ai, sak gaba masha, ma gasha ni go shing re majo amu pru ai grai lo nga ai. Lusha hpe nsa lam de jashang kau dat wa, grau nna go si wa mung no rai chye nga ai.
Shat sha let shaga yang, lu sha go garai n lu rin mani yang mayu bang kau dat nna, shat kan a lit shali kau ya chye nga ai, shat rin n gaja ai ni a matu tsun ga nga jang grau n gaja nga ai. Dai hta lai nna, shat sha let shaga jang, shat sha ten shana kau sai hta n-ga,“Hkru wa ai”n dum nna, sha dinglai kau dat chye nga ai.
9. Myit shalan n pot ai nga nga na
Num ni a matu tsun ga nga jang, masin pot jang ahpyi “Grai n tsom wa ai”, dai ko nna go bajat, chyu pru lam hte gya jong sen mung grai zingri hkrum chye nga ai. Npot ai sha myit shalan nna nga yang go, salum ana lu wa na hkrit hpa lam hpe shayom kau lu sai. Nga sat nga sa lam hta, shinggyim masha ni go amyit hpe shanu shapyo ra nga ai.
Yong yu ngut ai hpang chye la lu ai lam go, ginsa ana htang maja na ladat langai sha re: Gaja ai nga sat nga sa man lu nna, myit shapyo shalan ra ai. Ndai go ginsa ana htang maja na ladat gaja nan rai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wunpawng Mungdan Shanglawt Hpung (KIO) Ginjaw Laiza shawnglam dap ni de Myen asuya dap kawn laknak kaba ni hte shani shagu gap nga ai majaw lahkawng maga hpyen masa shuk nga ai lam KIO kawn tsun shaga ahkang lu ai Slg. Lah Nan tsun ai.
Ginjaw Laiza makau mayan hkan e Myen asuya dap ni hpyen n-gun jat bang ai lam nga nna February 12 ya shana hkying 6:00 grup yin hta Laiza a sinna dingda daw maga hkan e dung ai Hka Ya Bum, Bum Re Bum, Hpun Pyen Bum hkan na laknak kaba hte 30 lang daram gap bun wa ai hta KIO maga kawn bai shingla gap gasat wa jang gaw majan laja lana byin wa chye ai nga shi kawn tsun ai.
“Ndai laman gaw dingyang ram re ngu mai tsun ai. 11 (Feb) ya jahpawt manap hkying 4 chyen hta mung dai Hka Ya Bum kaw dung ai shanhte Myen asuya dap kaw na 81 MM ngu maram lu ai laknak kaba ni hte 5 lang gap ai. Mani hpawt mung 3 lang gap ai, shana maga hkying 6:00 kawn 6:30 du hkra gaw 30 lang hkawt gap ai. Daini chyawm gap ai lam laga n nga ai” nga Slg. Lah Nan tsun ai.
Dai hte maren February 12 ya hte 11 ya shani hta mung Hpun Pyen Bum e dung ai Myen asuya dap ni kawn laknak kaba 3 lang kawn 5 lang n yawm gap ai lam nga ai nga matut tsun ai.
Ya yang Laiza buga masha ni hkrit tsang nga ai zawn, Myen asuya dap ni gap shingte taw nga ai shawnglam dap makau Alen Bum e hpyen yen jawngma yawng 1,000 hkawt hpaji sharin nga nna kade n na yang san poi htai ra sana re majaw jawngma ni a matu tsang nga ai lam tsun ai.
February 13 ya hta mung Manmaw hte Myitkyina mawdaw lam maga kawn Myen asuya dap ni hpyen n-gun kahtap nna jat bang wa ai lam nga ai majaw majan bai byin wa na masa nga ai nga Slg. Lah Nan kawn tsun ai.
“Majan gaw laja lana byin wa na masa pru taw nga ai. Shanhte madi madun na lam hta KIO gaw simsa lam n ra sharawng ai uhpung re ngu ai lawnglam hte mahtai bai jaw wa na sha re. Dai zawn galoi mung galaw nga ai re. Anhte maga kawn ya du hkra hkap shingla ai lam laga mi n nga shi ai. Shingla dat ai hte gaw majan kaba byin wa sana sha re” nga tsun ai.
Lai wa sai 2014 ning November 19 ya hta mung Laiza lahta yang na Hpyen Du Shalat Jawng de asuya dap a laknak kaba gap ai lam a majaw Hpyen Du Jawngma marai 23 hkrat sum mat sai rai nga ai.
Simsa lam gawgap na matu mungdan ting madang gap hkat jahkring lam awngdang wa lu hkra Mungdan Ting Madang Gap Hkat Jahkring Bawngban Hpung (NCCT) hte arau lata gindun let gawlaw sa wa na matu February 12 ya shani ang ai 68 lang na Mungdaw Nhtoi hta ndau laika shale da sai re.
KIO gaw Myen asuya kawn munghpawm nhtoi lamang lung na matu saw shaga ai lam hpe hkap la lu la sai raitim simsa lam myit hkrum ga sadi la ga ngu ai numshawn hpe myit n hkrum ya ai majaw n lung mat ai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Jinghpaw mungdaw Mung Nyang Ginwang hta hkristan nawku hpung ningbaw ni woi awn nna nanghpam tsi mawan pat jasan lam a matu December 20 ya jahpawt hkying 10:00 kawn shana daw hkying 2:00 ten du hkra n-gun madun mat ai nga n-gun madun lamang hta woi awn lawm ai Slg. Seng Naw kawn tsun ai.
Mung Nyang ginra nanghpam tsi mawan pat jasan hpung kawn woi awn let ginra buga masha amyu bawsang n gin hka hte dakkasu jawng ma ni mung shanglawm nna shawa masha 300 jan gaw Mung Nyang ginwang Awng Dabe mare nawku jawng kawn Mung Nyang ginwang kata ningwan shing grup nhtawm Shanglawt Hkristan nawku jawng hta ginchyum wa dat ai re nga tsun ai.
“Anhte daihpawt e nawku hpung shagu na ningbaw ningla ni, dakkasu jawngma ni, ginra kata na amyu sha bawsang hkrum hkra rai marai 300 jan shang lawm ai hku re. Anhte pyen dau ni hte marawn jahtau let galaw mat ai re” nga Slg. Seng Naw kawn tsun ai.
“Mungshawa yawng shang lawm let jawm gasat ga”, “mungshawa n-gun hte lata gindun let arau sha jawm gasat ga”, Karai Kasang a hpung shingkang hte gumlang gasat kau ga” ngu lawnglam 3 hpe jahtau mat nna pyen dau ni lang mat wa ai nga shi kawn tsun ai.
Mung Nyang ginwang kata nanghpam tsi mawan pat jasan ai lam hta shawa masha yawng pawng let nanghpam tsi mawan hpyen hpe jawm ninghkap sa wa na matu hte Myen asuya lit nga ai ni hku nna mung nanghpam tsi mawan hte seng nna ahkyak la hkrang shapraw sa wa ai lam hta n-gun yawm ai majaw dip n-gun jaw ai lam re nga Slg. Seng Naw kawn tsun ai.
“Anhte mare kahtawng ni hkan shawa ningmu jahpaw ai lam ni gaw galaw sai. Ya ndai lang n-gun madun ai ngu gaw mungshawa ji nban yawng nanghpam tsi mawan hpe pat jasan ninghkap na matu yaw shada ai lam mung lawm ai. Seng ang ai daru magam manat ai maga mung nanghpam tsi mawan hte seng nna ahkyak la sa wa ai hta shatang du du galaw lu ai lam n nga ai majaw n-gun yawm ai lam ni hpe dip n-gun jaw ai masa mung lawm ai” nga tsun ai.
Mung Nyang ginwang hta nanghpam tsi mawan dut mari hpaga ga sha ai ni law htam wa ai lam hte nanghpam tsi mawan lu sha jai lang ai ramma ni grau grau hten za wa ai majaw nanghpam tsi hpyen a lam hpe ya na zawn mu mada wa hkra n-gun madun ai lam mung re nga shi kawn tsun ai.
2014 ning shaning nnan kawn nawku hpung shagu na myit su salang ni, dakkasu jawngma ni hte ginra buga amyu sha bawsang hkum hkra shang lawm ai Mung Nyang nanghpam tsi mawan pat jasan hpung hpe hpaw shabawn hpang nhtawm pat jasan lam hte seng ai hpaji jaw ai lam ni galaw sa mat nhtawm du na 2015 ning shaning nnan hta mung ginra na asuya magam gun ai ni hte pawng nna ahkyak la galaw sa na lam hta jawm galaw sa mat wa na matu hpyen lajang da ai nga matut tsun ai. Nanghpam tsi mawan pat jasan n-gun madun ai lam hta seng ang ai asuya daru magam manat ai ni a dingbai dingna jaw ai lam laga n nga ai hpe mung matut chye lu ai.
Lai wa sai September 29 ya shani mung Jinghpaw Mungdaw Hpakan ginwang hta hkristan nawku hpung shagu hte Jinghpaw Laili Laika hte Htunghking Hpung ni woi awn let nanghpam tsi mawan pat jasan lam shawa n-gun madun lamang galaw mat wa masai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Anhte mungdo ni bungli tam ya ai mu lamang galo lai wa sai
我州开展就业援助月活动
时间:2015-02-03 14:24:34 来源:德宏团结报
Bungli tam madun shara.
Mungdo masha jahpan hte hpong shingra gonhkang dap, mungdo dohten wunhpom hte Mangshi masha jahpan hte hpong shingra gonhkang dap ni go“Bungli tam garum shata”ngu ai mu lamang hpe shata 1 nhtoi 30 ya shani Mangshi gat gaang nampan sun hta galo lai wa masai.
Ndai lang na mu lamang go,“Bungli tam garum, tsora myit hte garum shingtau la”nga ai hpe madung dat nhtom, hko ndau du, san gawan du, jahpan matsing du, garum shingtau du, lakung lama hta wa ang ai ruyak dinghku na bungli gata mat ai masha, dohten masha, nyem dik ama hkam dinghku na bungli galo ram ai rai yang, bungli go bai gata mat re masha ni, ruyak dinghku na jongma jong pru ai htom bungli garai nlu tam ai,machyi mako lu nna bungli n lu galo mat ai re ni hpe garum shingtau la na hku re.
Dai shani jang, bungli tam garum seng 6, masha lang ra ai rungdap 9 na ni sa du lpm ma ai. Sakhkung mungdo Gyisin lusha seng ni go dohtem masha marai 6 hpe ndi hkawan gashin na matu tam bang la masai. Rida zahtu htu sharong ai ni mung Yin-yugyi hpaga dap ko bungli mu tam galo masai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Lamun latsa ning na rung rai moi prat na jiwoi jiwa ni a tsam marai hpe madun s
jiwoi jiwa
时间:2010-08-05 00:00:00 来源:德宏团结报
—Du wa Manam Tong Jinghpo myu sha ni a rung rai sok shinggyin ai lamDu wa Manam Tong go, Jinghpo bum ga sa pra nga kaba wa nna, Jinghpo myu sha ni a htunghking ningli manot masa ron lai shamu shamot ai lam ni hpe, shi madu a myi hte nan tut mu, shi madu a na hta nan hkru na, tinang madu hkum nan shang lom shamu shamot rai kaba wa ai re majo, madu amyu a htunghking ginru ginsa labau lara, alik hpaji ni hpe myit su wa magang lani hte lani grau grau tsora wa da nu ai. Shing rai, shi go, Jinghpo myu sha ni a htunghking ningli n mai tat, Jinghpo myu sha ni a ginru ginsa labau nmai shamat ngu ai myit jasat hpe galoi mung shi a kro wang ko nan abang da ngai ai rai, asuya mu gun hpai nga ai ten hta raitim mung, mu gade mi n rau n htau rai kyin nga tim, ladat sho nna madu a atsam marai hpe dik hkra dat nna Jinghpo myu sha ni a htunghking ginru ginsa labau hpe sok shinggyin, Jinghpo myu sha ni a alik hpaji rong ai arung arai ahkyak ni hpe mahkong shinggyin re lam ding yang galo nga u ai. Shingrai ya yang shi go, Jinghpo myu sha ni a makoi lup mat sai rung rai ni hpe tam ahpre sok shapro, htunghking alik hpaji n hten n mat prat dingsa nga nga lu hkra nga nna, ndai tsomra ning rai wa yang, shi asuya amu shum nga ai raitim, alet ja e, Jinghpo myu sha ni a htunghking rung rai hpe sok shinggyi nna dai rung rai hta madun nga ai myu sha ni a alik hpaji ni hpe myit sumru rai, Jinghpo myu sha ni a alik hpaji labau lara hte seng ai laika tsomra lang ka shapro lai nu ai. Shi ka ai laika ni hta Shadan ga na manau Jaiwa kaba Kumhtoi wa hkai ai manau jaiwa hte jaiwa kaba Kon Yau Yin hkai da ai hkungran jaiwa go, ya daini Jinghpo myu sha ni a namnak rong dik ai htunghking hte ginru ginsa shingra maka hpe madun matsun ai laika ahkyak rai nga mali ai. Shingrai laika buk ndai yan go, Miwa Gumsan mungdan gata ko nna mung lo lo lang shagrau shaa da sai rai.
Hpyendap ko nna pru ai ginru ginsa labau sara kaba Du wa Manam Tong go, hkumhkrang kalu kaba shingkang la nga ai. Shi a prat hta, Sakhkung Myithkrum shi laika dap dap up, mungdo pati rapdo dinggrin mu gun salang, mungdo hko shabra dap dap up re mu lit gaba ni galo gun hpai lai wa yu nna, ya yang mungdo asuya hpaji jo salang, mungdo mung shawa htunghking alik hpaji sumru salang lit ni no gun hpai nga u ai.
1973 ning hta, shi hpyen dap ko nna pru ai hte Sakhkung myit hkrum shi laika dap ko wa nna, Jinghpo shi laika wa galo u ai. Dai myithkrum shi laika dap ko Jinghpo shi laika wa galo ai ko nna go, Jinghpo ni a alik hpaji hpe grau sharong mat nu ai. Myit sam ai Jinghpo shadang sha shi go, shong de tsomra ning hta, amyu bosang langai a htunghkong alik hpaji ni go, dai amyu a matu grai ahkyak nga ai, amyu bosang a htunghking alik hpaji go, dai amyu a sakhkrung numla rai nga ai ngu myit lu ai hte maren, amyu bosang langai madu a htunghking ningli labau lara, alik hpaji ni hpe shamat kau sai ko nna go, amyu bosang dai go mat mat hkyem sai ga re ngu nna mung myit lu u ai. Shing rai, Ginru ginsa labau sara gaba Du wa Manam Tong go, moi Miwa mung kunghpan rot malan ten hta amyu bosang a htunghking ningli hpe shamyit kau na ngu ai amyu htunghking shamyit masa nbung laru laja ai ten hta asuya mung masa shade yak nga tim, Jinghpo myu sha ni a htunghking labau ndai n mai mat ai ngu myit la nna, shi madu hkum nan shi a asat lago hte Mangshi ko nna Yinkyang de wa yu sagon hkom u ai. 1975 ning hta Yinkyang hpyin-yen ko asuya ni e myit jasat ningsa galai kau ngu woi da nga ai Jaiwa kaba Kumhtoi wa ko nhtoi hkun jan ya Jinghpo ni a manau jaiwa hpe sok ka la nu ai. Sok ka da ai hpang e mung jaiwa gaba wa hte lo lo lang Manau jaiwa hpe nshut nshai hkra bai jom gram sharai rai, 1982 ning hta nambat langai lang Manau jaiwa laika buk dai hpe shapro dat lu nu ai.
Du wa Manam Tong go, Jinghpo myu sha ni a labau mabyin ningpot hpe tam gon shateng shakut nga u ai. Dai manau jaiwa ko tsun du ai, ginra mying, jaiwa buk ko tsun hkra ai myu sha ni a ginru ginsa sat yu wa ai lam ni hpe atsom sok shateng lu rai na matu,Chyurum Jinghpo myu sha ni a labau ningpot sok sumru hpung woi hpo ninghtan la nna,shi woi won ai gata, 2002 ning shata man 7 hta galang, 2005 ning shata man 5 hta galang, 2006 ning shata man 11 hta galang, 2009 ning shata man 4 hta galang, 4 lang manau jaiwa ko matsun da ai ginra mying hte lam mying hku hkan nna chyurum Jinghpo myu sha ni a ginru ginsa labau hpe woi sok sagon u ai. Sinpro sinna dingdung dingda dingli dinglun nhti nhtang rai grai ba gahkrang hkom lai wa yu nu ai. Ndai 4 lang Sok sagon yu ai hpang, maram lu ai: Chyurum Jinghpo myu sha ni, shong nnan e go, ya daini na Miwa mung gata Mungguliya, Hobe, Shansi, Shansi, Kansu re lamu ga ginra ni hta aten na na nga shanu lai wa yu sai. Mungguliya, Hobe, Shansi, Shansi, Kansu mayan hkan, moi na lamu ga mying ni go, Jinghpo myu sha ni a htunghking makoi mayang poi galo ai shaloi, tsu numla hpe gaji gawoi ga de bai nhtang shabon dat ai hkrunlam ginra mying hte grai bung nga ai. Bai ndai ginra na, Li amyu, Tibyet amyu ni a ga si ni mung, anhte amyu ni hte loili no bung nga ai. Grau nna go, Jinghpo myu sha ni a n-gu asi, makoi mayang htung, htunghking manau poi ni a lam hpe sok sagon wa yu yang, Jinghpo amyu sha ni go ndai sinpro dingdung maga na lamu ga ni hte grai seng hkra ai lam amyu myu grai lo nga ai hpe mu maram shateng wa lu nga ai.Anhte Jinghpo myu sha ni mung, Dan Hong ngu ai Jan hkohkam ko nna brat bra wa ai wahpung langai re, Jinghpo myusha ni hte gaang shingra kunghpan amyu sha ni go labau ningpot langai sha re ngu ai hpe mu mada lu nga ai.
Ndai 30 jan ning hta, du wa Manam Tong go, ginru ginsa labau, htunghking alik hpaji ni sok shinggyin ai hta n-ga, htung- hking rung rai hpe mung no sok mahkong da nu ai. Amyu a bungli ahkyak ndai ong dang lu na matu, shi nan ruyak jamjau gade hkam nna, pu ba ai hpe n nga ai, munghpom Myenmung na Jinghpo ginra hte kaga Jinghpo ginra ni hkan du hkra mung, hka shi latsa rap di, abum maron lamun gala rai nna, abo pu lawai shu hkra rai sai punghpro punglo gade hpe hkan jahkrum lai wa nu ai. Galang lang go, dat bung langai a matu sha pyi aten gade she shama kau nga ai. Shing rai n myit du madom ai, gade du hkom yak ai Jinghpo ginra ni hkan mung sa du hkom kau rai sai. Ndai tsomra ning shakut wa yang,Jinghpo myu sha ni hte seng ai labau sakse rung rai ahkyak hkying hku lu shinggyin da nga sai. Shi shinggyin da ai rung rai ni hpe, ya yang,Jinghpo htunghking rung rai sumla buk la- ngai galo lapro nna, dai ko sok bang da ai htunghking rung rai ni go, Jinghpo amyu sha ni a jan nington ai alik hpaji, atsam marai ni hpe shawa dotsa a man e madun shapro da lu nga sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga